

**ГОДИШЕН ЗЕМЈОДЕЛСКИ ИЗВЕШТАЈ**

**2021 ГОДИНА**

2022 година

ПРЕДГОВОР

Почитувани,

Пред Вас е Годишниот земјоделски извештај на Министерството за земјоделство, шумарство и водостопанство, публикација која содржи анализа на состојбите во земјоделството и руралниот развој во 2021 година, преземените активности за спроведување на политиките во претходната година, како и тековните политики за развој на земјоделството и рурален развој.

Извештајот се состои од деветнаесет поглавја во кои се претставени политиките на развој на земјоделството и руралните средини, прилагодувањето кон Европската унија и меѓународната соработка, како и хоризонталните и административно-контролните прашања. Воедно, даден е осврт на макро економската состојба во Република Северна Македонија со фокус на земјоделско-прехранбениот сектор, вредноста на земјоделското производство, остварените производствени резултати по потсектори, вклучувајќи го и органското производство, трговијата со земјоделско-прехранбени производи, рибарството и ловството, одржливо управување со природни ресурси, како и образование, наука и трансфер на знаење.

При изготвувањето на извештајот користени се повеќе извори на податоци, пред сè извештаи изработени од секторите и управите во состав на Министерството за земјоделство, шумарство и водостопанство, релевантни податоци од базите и регистрите кои се водат во Министерството за земјоделство, шумарство и водостопанство, Управата за хидрометеоролошки работи, Државен инспекторат за земјоделство, Државен инспекторат за шумарство и ловство, Агенцијата за финансиска поддршка во земјоделството и руралниот развој, Агенцијата за поттикнување на развојот на земјоделството и Агенцијата за храна и ветеринарство, како и статистички податоци од Државниот завод за статистика на Република Северна Македонија.

Со почит,

                               Министер за земјоделство,                         шумарство и водостопанство

Љупчо Николовски

Содржина

[1. ИПАРД Програма 2014-2020 5](#_Toc126329755)

[2. Интегративен процес и меѓународна соработка 16](#_Toc126329756)

[3. Земјоделски пазари и трговија со земјоделско-прехранбени производи 17](#_Toc126329757)

[4. Меѓународна соработка 26](#_Toc126329758)

[5. Општи карактеристики на Република Северна Македонија со осврт на земјоделско-прехранбениот сектор 30](#_Toc126329759)

[6. Макроекономска рамка 31](#_Toc126329760)

[7. Растително производство 35](#_Toc126329761)

[8. Овоштарство 46](#_Toc126329762)

[9. Лозарство и винарска индустрија 47](#_Toc126329763)

[10. Сточарско производство 50](#_Toc126329764)

[11. Органско земјоделско производство 55](#_Toc126329765)

[12. Рибарствo 57](#_Toc126329766)

[13. Фитосанитарна политика 57](#_Toc126329767)

[14. Управа за семе и саден материјал 62](#_Toc126329768)

[15. Државен инспекторат за земјоделство 63](#_Toc126329769)

[16. Шумарство – Сектор за шумарство и ловство 64](#_Toc126329770)

[17. Управа за хидрометеоролошки работи 68](#_Toc126329771)

[18. Агенција за поттикнување на развојот на земјоделството (АПРЗ) 72](#_Toc126329772)

1. ИПАРД Програма 2014-2020

ИПАРД Програмата 2014-2020 е донесена со Одлука на Комисијата бр. C(2015) 760 на 13.02.2015 година. Индикативните максимални износи на придонесот на Европската унија за спроведување на ИПАРД Програмата во рамките на ИПА II се утврдени како што следува:

|  |  |  |  |  |  |  |  |
| --- | --- | --- | --- | --- | --- | --- | --- |
| Година | 2014 | 2015 | 2016 | 2017 | 2018 | 2019 | 2020 |
| Вкупно | 5.000.000 | 5.000.000 | 5.000.000 | 6.000.000 | 10.000.000 | 14.000.000 | 15.000.000 |

ИПАРД Програмата 2014-2020 обезбедува поддршка преку пет мерки (четири од нив се акредитирани во претходниот програмски период, 2007-2013):

* Инвестиции во основни средства на земјоделски стопанства - Мерка 1,
* Инвестиции во основни средства за преработка и маркетинг на земјоделски и рибни производи - Мерка 3,
* Инвестиции во рурална јавна инфраструктура - Мерка 5 (доверување на правото за користење на мерката сè уште не е остварено),
* Диверзификација на фарми и развој на бизниси - Мерка 7,
* Техничка помош - Мерка 9.

Имплементацијата на Програмата започна во април 2017 година. До крајот на 2021 година, објавени се седум јавни повици, некои од нив за различни мерки на ИПАРД:

Јавен повик 01/2017 за доставување на барања според мерките 1, 3 и 7;

Јавен повик 01/2018 за доставување барања за мерка 3,

Јавен повик 02/2018 за доставување барања за мерка 1

Јавен повик 01/2019 за доставување на барања за мерка 7,

Јавен повик 02/2019 за доставување барања за мерка 3,

Јавен повик 01/2020 за доставување барања за мерка 1 и

Јавен повик 01/2021 за доставување на барања за мерка 7.

Имајќи го предвид голем број на откажани договори од страна на корисниците и времето за реализација на Програмата, се планира објавување на уште еден јавен повик за Мерката 3 во 2022 година.

ИПАРД барања по јавен повик:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Јавен повик | Барања | | | | | | | Време на обработка на барања | Одобрено- платено | |
| Поднесени | | Одобрени | | | Платени | |
| Бр. | ЕУ придонес | Бр. | ЕУ придонес | | Бр. | ЕУ придонес |
| 01/2017 | 1.648 | 72.329.985 | 900 | 15.949.967 | | 865 | 13.176.490 | 15 месеци | 35 | 2.773.477 |
| 01/2018[[1]](#footnote-1) | 65 | 15.306.651 | 38 | 6.496.155 | | 35 | 2.863.522 | 4 месеци | 3 | 3.632.633 |
| 02/2018[[2]](#footnote-2) | 1.099 | 18.335.969 | 640 | 6.420.497 | | 584 | 2.522.054 | 6 месеци | 56 | 3.898.443 |
| 01/2019[[3]](#footnote-3) | 261 | 43.821.070 | 80 | 6.470.773 | | 33 | 852.224 | 7 месеци | 47 | 5.618.549 |
| 02/2019[[4]](#footnote-4) | 61 | 16.763.734 | 49 | 8.578.991 | | 18 | 1.202.605 | 6 месеци | 31 | 7.376.386 |
| 01/2020[[5]](#footnote-5) | 748 | 21.011.113 | 431 | 5.456.845 | | 192 | 729.862 | 8 месеци | 239 | 4.726.983 |
| 01/2021[[6]](#footnote-6) | 250 | 32.490.820 | / | / | | / | / | / | / | / |
| Вкупно | 4.132 | 220.059.342 | 2.138 | 49.373.228 | 1.727 | | 21.346.757 | / | 411 | 28.026.471 |

Извор: Тело за управување со ИПАРД, 2022

Само во текот на 2021 година се склучени договори за 493 барања (11.648.917 придонес од ЕУ) и платени 443 проекти (7.006.016 придонес од ЕУ). За споредба, во 2020 година Агенцијата склучи договор за 399 барања (14.592.950 придонес од ЕУ) и исплати 448 барања (4.328.442 придонес од ЕУ). Во 2019 година Агенцијата склучи договори за 317 барања (11.027.205 придонес од ЕУ) и исплати 715 барања (9.039.009 придонес од ЕУ).

Односот помеѓу платените и одобрените проекти е 81% (зголемен од 78% во 2020 година) и односот помеѓу платениот и одобрениот придонес на ЕУ е 43% (зголемен од 38% во 2020 година). Со ова се констатира дека сè уште се реализираат поскапи проекти и ќе следи нивно одобрение за плаќање. Имајќи предвид дека процесот на склучување договори за 01/2020 и 01/2021 сè уште е во тек, товарот/оптовареноста на работата се пренесува од одобрувањето на проектот кон исплаќањето на проектите. Имено, до 2021 година Агенцијата има одобрено повеќе од 82% од расположливите средства и исплатила 35%. Во текот на 2022 и 2023 година, Секторот за одобрување на плаќања ќе треба да одобри 2 пати поголем износ од досегашниот.

Процесот на обработка и одобрување на барањата поднесени на првиот јавен повик траеше многу време. Доцнењата во процесот на одобрување барања ја ограничуваат можноста за објавување нови јавни повици. На овој начин, измената на Програмата и одбивањето на некомплетните барања се покажа како вистински чекор, бидејќи се подобри квалитетот на поднесените барања и се скрати времето потребно за одобрување на барањата од страна на Агенцијата, со што се создаде простор за почесто објавување на јавни повици. Сепак, според информациите на ИПАРД Агенцијата, контролата на референтната цена во Одделението за база на податоци трае најмалку два месеци, а во некои случаи, во зависност од достапноста на информациите и подготвеноста на добавувачите да ги дадат податоците, и повеќе. Исто така, недостигот на кадар во Агенцијата, обемните процедури за контрола на стандардите, особено времето потребно за проверка на цената на понудите беа едни од главните причини за долгиот процес на одобрување на барањата.

Табела 1: Показатели на квалитетот на спроведување (заклучно со 31.12.2021)[[7]](#footnote-7)

|  |  |
| --- | --- |
| Вкупен број на поднесени барања | 4.149 |
| Склучени договори | 2.155 |
| Исплатени договори | 1.739 |
| Раскинати договори | 76 |
| % на одобрени барања (одобрени/поднесени) | 52% |
| % на раскинување на договори (раскинати/одобрени) | 3,5% |
| % на исплатени договори (исплатени/(одобрени–раскинати) | 84% |

Извор: Тело за управување со ИПАРД, 2022

Табела 2: Финансиско спроведување на ИПАРД Програмата во евра

|  |  |  |  |  |  |
| --- | --- | --- | --- | --- | --- |
|  | Сектор | Одобрени | | Исплатени | |
| Вкупно јавни трошоци | ЕУ придонес | Вкупно јавни трошоци | ЕУ придонес |
| M1 | Сточарство | 3.838.903 | 2.775.551 | 1.853.626 | 1.390.222 |
| Растително производство | 22.420.700 | 16.910.939 | 12.463.246 | 9.292.914 |
| Преработка на фарма | 96.443 | 72.333 | 17.048 | 12.786 |
| Производство на енергија од обновливи извори | 8.470 | 6.353 | 8.470 | 6.353 |
| M3 | Млеко и млечни производи | 2.130.521 | 1.597.916 | 1.023.064 | 767.299 |
| Месо и месни производи | 4.092.978 | 3.069.734 | 3.727.725 | 2.801.156 |
| Преработка на овошје и зеленчук | 15.447.087 | 11.728.249 | 4.680.656 | 3.504.084 |
| Мелничка индустрија | 662.860 | 497.145 | 234.138 | 175.604 |
| Масти и масла | 32.821 | 24.616 | 12.826 | 9.620 |
| Винарство | 4.186.246 | 2.996.724 | 1.322.476 | 991.857 |
| Производство на енергија од обновливи извори | / | / | / | / |
| M7 | Алтернативно производство | 682.434 | 511.374 | 255.857 | 183.041 |
| Преработка на храна и пијалоци | 1.109.882 | 827.670 | 49.614 | 37.211 |
| Изработка на непрехранбени производи | 6.794.269 | 5.164.667 | 1.693.711 | 1.282.493 |
| Занаетчиство | / | / | / | / |
| Услуги во земјоделството | 44.012 | 33.009 | 29.577 | 22.185 |
| Услуги за руралната популација | 1.247.154 | 897.866 | / | / |
| Рурален туризам | 3.050.454 | 2.259.112 | 955.769 | 717.446 |
| Производство на енергија од обновливи извори | / | / | / | / |
| M9 | Комитет за следење | 391.612 | 312.836 | 160.551 | 136.468 |
| Информирање и публицитет | 5.392 | 4.584 | 5.392 | 4.584 |
| Евалуација на ИПАРД | 1.056 | 898 | 1.056 | 898 |
| Поддршка на други мерки | / | / | / | / |
| Вкупно | | 66.243.294 | 49.691.576 | 28.494.802 | 21.336.221 |

Извор: Тело за управување, Табели за следење и евалуација, 2022

**Мерка 1 – Инвестиции во основни средства на земјоделски стопанства**


Доставените барања по мерка 1, на три јавни повици, достигнаа 3.251 (57.306.327 € придонес од ЕУ). Потпишани се договори со 1.917 баратели за 19.765.176 € придонес од ЕУ, од кои 76 договори (330.702 € придонес од ЕУ) се раскинати од страна на Агенцијата. Причините за раскинување на овие договори Агенцијата ги елаборира во дел 4.3.2, резиме на следењето на договори.

Табела 3: Мерка 1-барања по јавен повик

|  |  |  |  |  |  |
| --- | --- | --- | --- | --- | --- |
| Јавен повик | Поднесени  (A) | Одобрени  (Б) | Исплатени  (В) | Стапка на одобрување  (Б/A) | Стапка на исплата  (В/Б) |
| 01/2017 | 1.404 | 846 | 819 | 60 % | 97 % |
| 02/2018 | 1.099 | 640 | 584 | 58 % | 91 % |
| 01/2020 | 748 | 431 | 192 | 58 % | 45 % |
| Вкупно | 3.251 | 1.917 | 1.595 | 59 % | 83 % |

До крајот на 2021 година исплатата на договорите достигна 1.595 (10.702.275 € придонес од ЕУ).

Приказ 1: Преглед на барања по вредност на инвестицијата во мерка 1



Извор: Тело за управување со ИПАРД, 2022

Просечната вредност на примените барања (изразена во придонес на ЕУ) во Мерката 1 е 17.627 €. Соодветно, просечната вредност на договорените и платените барања по Мерката 1 е 10.310 € и 6.710 €.

Ниската вредност на барањата за ИПАРД првенствено се должи на големината на фармите во Северна Македонија (помалку од 2 хектари). Барањата за инвестиции во вакви фарми се однесуваат најмногу на мали парчиња земјоделска опрема и машини или трактори со помала моќност на моторот.

Како и во минатото, поради неразрешени имотно правни односи, потребата од поедноставни инвестиции (опрема и механизација наместо градежни работи) и можноста за побрза реализација на инвестицијата, секторот за растително производство има значително поголем број поднесени барања. Фармите кои имаат мешано (растително и сточарско) производство треба да ги исполнуваат минималните национални стандарди за заштита на животната средина, јавното здравје, благосостојбата на животните и безбедноста при работа. Овој програмски критериум (Програма ИПАРД 2014-2020, Мерка 1, 5.2 Националните и ЕУ стандардите што треба да се почитуваат) беше тешко да се исполни од многу баратели бидејќи нивното сточарско производство е од мал обем и не ги исполнува бараните стандарди.

Реалните потреби за инвестиции во секторите на сточарско производство се однесуваат на реконструкција на производните капацитети (обнова на фармите за да се постигнат стандардите за благосостојба на животните и заштита на животната средина). Ваквите инвестиции (градежни активности) имаат поголема вредност од оние кои се однесуваат на набавка и монтажа на опрема, така што недостатокот на такви инвестициски активности влијаеше на реализацијата на финансиските цели на Програмата. Градежните дозволи се задолжителни за такви инвестиции и тешко се добиваат во повеќето случаи (особено во малите рурални општини). Директните интервјуа со потенцијалните корисници (прифатливи согласно Програмата) спроведени од страна на Телото за управување покажаа дека недостатокот на почетен капитал, пристапот до кредити од банки и неисплатливоста на инвестирањето во заштита на животната средина и благосостојбата на животните, се главни прашања за слабиот интерес за користење ИПАРД во сточарството. Потребна е дополнителна секторска анализа за објаснување на причините за слабиот интерес за сточарскиот сектор.

Tабела 4: Преглед на барања по приоритетни сектори во Мерка 1

|  |  |  |  |  |  |  |
| --- | --- | --- | --- | --- | --- | --- |
|  | Поднесени  (A) | Одобрени  (Б) | ЕУ дел одобрени | Исплатени | ЕУ дел исплатени | % на одобрување  (Б/A) |
| Говеда | 26 | 6 | 1.344.984 | 4 | 204.207 | 23% |
| Живина | 16 | 2 | 446.268 | 1 | 321.981 | 13% |
| Овци | 22 | 4 | 66.688 | 2 | 12.453 | 18% |
| Свињи | 16 | 3 | 917.611 | 3 | 851.581 | 19% |
| Кози | 1 | 0 | 0 | 0 | 0 | 0% |
| Овошни насади | 1.009 | 619 | 6.136.533 | 485 | 3.026.996 | 61% |
| Лозови насади | 476 | 301 | 3.284.878 | 262 | 1.226.602 | 63% |
| Градинарство | 191 | 102 | 641.314 | 91 | 514.547 | 53% |
| Стакленици | 23 | 12 | 324.597 | 9 | 42.633 | 52% |
| Житарици | 1.455 | 862 | 6.523.617 | 735 | 4.482.136 | 59% |
| Преработка на фарма | 11 | 4 | 72.333 | 1 | 12.786 | 36% |
| Енергија од обновливи извори | 5 | 2 | 6.353 | 2 | 6.353 | 40% |
| Вкупно | 3.251 | 1.917 | 19.765.176 | 1.595 | 10.702.275 | 59% |


Извор: Тело за управување со ИПАРД, 2022

Производството на жита, овоштарници, лозови насади и зеленчук на отворено се типови на производство што најчесто ги користеле барателите.

Во однос на интересот за видови инвестиции, иако беше објавен само на првиот јавен повик (01.2017), инвестициите во трактори и земјоделска механизација, исто како и во минатото, беа најатрактивни за земјоделците. Од вкупниот број поднесени 1.044 барања за трактори, склучени се 727 договори (5.485.845 ЕУ придонес) и платени се 617 (4.514.135 ЕУ придонес). Согласно ИПАРД програмата (Мерка 1, индикативен буџет), распределбата на јавните средства за земјоделска механизација – трактори со нивната опрема (без приклучоците) не смее да надмине 20% од вкупниот расположлив финансиски буџет за оваа мерка (5.893.333) за целиот период на спроведување на Програмата. Во овој поглед, идните јавни повици според Мерката 1 не ги вклучија тракторите како прифатлив трошок.

Податоците добиени од ИПАРД Агенцијата покажуваат голем интерес за инвестиции во опрема за на фарма по бербата, преработка и директен маркетинг (1.766 примени, 1.066 договорени, 865 платени) и невообичаено низок интерес за специјализирана земјоделска опрема (337 примени, 90 договорени, 85 платено), за што искуството покажа дека е од голем интерес за македонските земјоделци.

Приказ 2: Преглед на барања по тип на инвестиции во Мерка 1



Извор: Тело за управување со ИПАРД, 2022

**Мерка 3 – Инвестиции во основни средства за преработка и маркетинг на земјоделски и рибни производи**


ИПАРД Агенцијата објави три јавни повици на дрво за оваа мерка. Поднесените барања по мерка 3 достигнаа 183 (45.098.137 € придонес од ЕУ). Потпишани се договори со 118 баратели за 19.914.384 € придонес од ЕУ. Во оваа Мерка нема раскинати договори.

Табела 5: Мерка 3-барања по јавен повик

|  |  |  |  |  |  |
| --- | --- | --- | --- | --- | --- |
| Јавен повик | Поднесени  (A) | Одобрени  (Б) | Исплатени  (В) | Стапка на одобрување  (Б/A) | Стапка на исплата  (В/Б) |
| 01/2017 | 57 | 31 | 30 | 54 % | 97 % |
| 01/2018 | 65 | 38 | 35 | 58 % | 92 % |
| 02/2019 | 61 | 49 | 18 | 80 % | 37% |
| Вкупно | 183 | 118 | 83 | 64 % | 70 % |

До крајот 2021 година исплатата на договорите достигна 83 (8.402.106 € ЕУ придонес).

Приказ 3: Преглед на барања по вредност на инвестиција[[8]](#footnote-8) во Мерка 3



Извор: Тело за управување со ИПАРД, 2022

Просечната вредност на примено барање (изразена во придонес на ЕУ) во Мерката 3 е 246.438 €. Соодветно, просечната вредност на одобрените и платените барања во Мерката 3 е 168.766 € и 101.230 € придонес од ЕУ.

Речиси половина од поднесените (86), договорени (56) и платени (37) барања се однесуваат на секторот преработка на овошје и зеленчук. Исто така, речиси половина од договорените и платените суми се во овој сектор. Корисници во овој сектор се претежно извозно ориентирани компании, со високо ниво на ликвидност и потреби за инвестиции во опрема за модернизација на технолошките процеси или воведување нови производни линии. Интересот меѓу другите сектори во преработувачката индустрија е поеднаков.

Табела 6: Преглед на барања по приоритетен сектор во Мерка 3

|  |  |  |  |  |  |  |
| --- | --- | --- | --- | --- | --- | --- |
|  | Поднесени  (A) | Одобрени  (Б) | ЕУ дел одобрени | Исплатени | ЕУ дел исплатени | % на одобрување  (Б/A) |
| Собирни центри за млеко | 10 | 6 | 912.043 | 5 | 296.171 | 60 % |
| Преработка на млеко | 13 | 8 | 685.873 | 6 | 471.128 | 62 % |
| Преработка на месо (говеда) | 21 | 16 | 2.743.340 | 16 | 2.384.481 | 76 % |
| Преработка на месо (свињи) | 4 | 4 | 326.394 | 4 | 416.675 | 100 % |
| Собирни центри овошје и зеленчук | 30 | 19 | 5.300.272 | 9 | 1.322.949 | 63 % |
| Преработка на овошје и зеленчук | 56 | 37 | 6.427.977 | 28 | 2.181.135 | 66 % |
| Мелничка индустрија | 21 | 10 | 497.145 | 6 | 175.604 | 48 % |
| Масти и масла | 3 | 2 | 24.616 | 1 | 9.620 | 67 % |
| Винарии | 25 | 16 | 2.996.724 | 8 | 1.144.343 | 64 % |
| Вкупно | 183 | 118 | 19.914.384 | 83 | 8.402.106 | 64 % |

Извор: Тело за управување со ИПАРД, 2022

Кандидатите не покажале интерес за инвестирање во: управување со отпад и отпадни води, транспортни цистерни, приколки и специјализирани возила за транспорт на суровини, опрема за подобрување на стандардите за благосостојба на животните и инвестиции во развој на инфраструктура на стопанства. Анализата покажа дека овие инвестиции не придонесуваат за економските перформанси на компаниите во поголема мера, а со тоа и за слабиот интерес.

Приказ 4: Преглед на барања по тип на инвестиции во Мерка 3



Извор: Тело за управување со ИПАРД, 2022

**Мерка 7 – Диверзификација на фарми и развој на бизниси**


Како и за другите и за оваа мерка ИПАРД Агенцијата објави три јавни повици. На барање на барателите, Агенцијата го продолжи рокот за поднесување на барањата за вториот и третиот јавен повик за дополнителни 15 дена. Имајќи го предвид долгиот процес на контрола на разумноста на трошоците во Агенцијата, процесот на склучување договори за барањата поднесени на јавниот повик 01/2021 година се продолжи во 2022 година.

Табела 7: Мерка 7-барања по јавен повик

|  |  |  |  |  |  |
| --- | --- | --- | --- | --- | --- |
| Јавен повик | Поднесени  (A) | Одобрени  (Б) | Исплатени  (В) | Стапка на одобрување  (Б/A) | Стапка на исплата  (В/Б) |
| 01/2017 | 187 | 23 | 16 | 12 % | 70 % |
| 01/2019 | 261 | 80 | 33 | 31 % | 41 % |
| 01/2021 | 250 | / | / | / | / |
| Вкупно | 698 | 103 | 49 | 7 % | 48 % |

Вредноста на поднесените барања по мерка 7 достигна 117.654.878 € придонес од ЕУ. Потпишани се договори со 103 баратели за 9.693.668 € придонес од ЕУ. Во оваа Мерка нема раскинати договори. До крајот на 2021 година, исплатата на договорите достигна 49 (2.242.376 € придонес од ЕУ).

Приказ 5: Преглед на барањата по вредност на инвестијата во Мерка 7



Извор: Тело за управување со ИПАРД, 2022

Просечната вредност на примено барање (изразена во придонес на ЕУ) во Мерката 7 во Агенцијата е 168.660 €. Соодветно, просечната вредност на одобрени и платените барања во Мерката 7 изнесува 94.113 € и 45.763 €.

Интересот за користење на средствата од ИПАРД Програмата е најголем во приоритетниот сектор за алтернативно земјоделско производство, имајќи предвид дека во овој сектор е прифатливо пчеларството (производство на мед и производи од мед). Дополнително, на барателите им беше интересно производството на непрехранбени производи, особено преработката на дрво и производството на мебел.

Имајќи го предвид големиот интерес за инвестирање во производство и продажба на енергија од обновливи извори и фактот дека вредноста на овие инвестиции може да го надмине расположливиот буџет на мерката, ИПАРД Агенцијата го исклучи секторот од јавните повици 01.2019 и 01.2021 година.


Табела 8: Преглед на барања по приоритетен сектор во Мерка 7

|  |  |  |  |  |  |  |
| --- | --- | --- | --- | --- | --- | --- |
|  | Поднесени  (A) | Одобрени  (Б) | ЕУ дел одобрени | Исплатени | ЕУ дел исплатени | % на одобрување  (Б/A) |
| Алтернативно земемјоделско производство | 256 | 41 | 511.374 | 30 | 183.041 | 16 % |
| Производство на храна и пијалоци | 73 | 11 | 827.670 | 2 | 37.211 | 15 % |
| Производство на непрехрамбени производи | 138 | 30 | 5.164.667 | 9 | 1.282.493 | 22 % |
| Занаетчиство | 9 | 0 | 0 | 0 | 0 | 0 % |
| Услуги во земјоделството | 33 | 4 | 33.009 | 3 | 22.185 | 12 % |
| Услуги за руралното население | 22 | 2 | 897.866 | / | / | 9 % |
| Рурален туризам | 121 | 15 | 2.259.112 | 5 | 717.446 | 12 % |
| Производство и продажба на енергија од обновливи извори | 46 | 0 | 0 | 0 | 0 | 0 % |
| Вкупно | 698 | 103 | 9.693.698 | 49 | 2.242.376 | 15 % |

Извор: Тело за управување со ИПАРД, 2022

Барателите не покажаа интерес за инвестирање во: специјализирани транспортни резервоари и приколки и набавка на повеќегодишни дрвја и растенија.

Приказ 6: Преглед на барања по тип на инвестиции во Мерка 7




Извор: Тело за управување со ИПАРД, 2022

**Географска анализа на спроведувањето на ИПАРД Програмата**

Податоците за географското спроведување на ИПАРД Програмата и поддршката за регионалниот развој на Република Северна Македонија се претставени во овој извештај по статистички региони (НУТС 3) и општини.

Најголем дел од вкупно поднесените барања доаѓаат од регионите со интензивно земјоделско производство: Пелагонискиот и Вардарскиот. Пелагонискиот е најголемиот земјоделски регион, познат по производството на житни култури. Околу 800 од поднесените барања во Пелагонија биле за набавка на трактори. Вардарскиот регион е познат по производството на овошје, зеленчук и вино (лозја). Овие региони имаат и најголем број склучени договори.


Приказ 7: Преглед на барања по статистички региони



Извор: Тело за управување со ИПАРД, 2022

Растителното производство (житни култури, овоштарници и лозови насади) се доминантно земјоделско производство во Пелагонискиот и Вардарскиот регион. Најголем дел од барањата во овие региони се за поевтини инвестиции (трактори и мали парчиња земјоделска механизација). Нема значителна разлика во бројот на поднесени барања меѓу другите региони. Поради структурата на релјефот, во овие региони е застапено мешано земјоделство. Поголемиот дел од фармите имаат мешано (растително и сточарско) производство и во тој случај целата фарма треба да ги исполнува минималните национални стандарди за заштита на животната средина, јавното здравје, благосостојбата на животните и безбедноста при работа. Многу баратели не го исполнија ова бидејќи нивното сточарско производство е мало и не ги исполнува бараните стандарди.

Приказ 8: Преглед на вкупните јавни трошоци по статистички региони



Извор: Тело за управување со ИПАРД, 2022

Постои значителна разлика кога се споредува распределбата на барањата и вкупните јавни расходи по регион. На пример, Скопскиот и Полошкиот регион се најурбанизирани региони со едно од најниските удели во создавањето на бруто додадената вредност во земјоделството (8 и 10%), но со висока концентрација на корисници, особено компаниите. Производните капацитети на овие корисници се лоцирани на целата македонска територија.

Табела 9: Преглед на барања по општини

|  |  |  |  |  |  |  |
| --- | --- | --- | --- | --- | --- | --- |
| Општина | Број на барања | | | Вкупно јавни трошоци во € | | |
| поднесени | одобрени | поднесени | одобрени | поднесени | одобрени |
| Ресен | 463 | 313 | 259 | 6.001.670 | 2.515.390 | 1.987.360 |
| Битола | 372 | 173 | 149 | 7.985.789 | 1.707.439 | 1.248.413 |
| Кавадарци | 207 | 129 | 112 | 6.640.388 | 672.138 | 459.105 |
| Прилеп | 197 | 96 | 86 | 4.439.969 | 1.075.865 | 923.127 |
| Могила | 184 | 119 | 101 | 1.791.265 | 783.525 | 598.914 |
| Неготино | 180 | 108 | 93 | 3.619.727 | 928.272 | 519.080 |
| Велес | 151 | 80 | 65 | 4.193.742 | 1.158.608 | 485.400 |
| Свети Николе | 117 | 67 | 54 | 3.537.047 | 765.423 | 278.771 |
| Куманово | 105 | 45 | 36 | 5.643.044 | 387.988 | 313.028 |
| Росоман | 93 | 71 | 56 | 1.256.529 | 466.828 | 354.310 |
| Новаци | 82 | 47 | 42 | 2.347.322 | 310.953 | 260.877 |
| Лозово | 80 | 43 | 33 | 1.525.665 | 901.911 | 755.598 |
| Делчево | 72 | 35 | 30 | 4.295.879 | 395.037 | 294.723 |
| Охрид | 68 | 34 | 28 | 3.325.938 | 149.427 | 130.720 |
| Дебарца | 67 | 34 | 30 | 2.218.184 | 243.980 | 225.364 |
| Кривогаштани | 67 | 36 | 32 | 1.569.611 | 356.391 | 182.094 |

Извор: Тело за управување со ИПАРД, 2022

1. Интегративен процес и меѓународна соработка

**ЕУ интеграција**

Инструментот за претпристапна помош ИПА 2, за периодот 2014-2020 година го поддржува секторот за земјоделство и рурален развој. ИПА II помош во областа на политиката за земјоделството и руралниот развој е обезбедена врз основа на релевантни приоритети утврдени во стратешките документи на земјата, во основа Националната стратегија за земјоделство и рурален развој, како главен стратешки документ на долг рок во областа на земјоделството и руралниот развој.

Стратешките цели во согласност со процесот на приближување кон ЕУ доведе до подготовка на националниот документ за стратегија на земјата која ги поставува приоритетите за финансиска помош на ЕУ за периодот 2021-2027 година да ја поддржува Република Северна Македонија на нејзиниот пат кон членство. За да се зголеми влијанието на финансиската помош од ЕУ во секторот за земјоделство и рурален развој, помошта ќе биде концентрирана во областите каде реформите или инвестициите се најмногу потребни за исполнување условите за пристапување и развој на критериуми, како и степенот на прилагодување, да се земе предвид капацитетот на земјата да ги исполни овие потреби.

Во програмскиот период 2015-2019 за ИПА II на секторот за земјоделство и рурален развој се реализираат планираните активности согласно „Секторскиот плански документ за 2015 и 2019 за секторот за земјоделство и рурален развој“ и се испорачуваат резултатите содржани во „Планскиот/акцискиот документ за 2015 и за 2019 година“.

**Консолидација на земјоделско земјиште**

Проект за консолидација на земјоделско земјиште (МАИНЛАНД): Вредноста на проектот изнесува 2,86 милиони евра (финансиран од Инструментот за претпристапна помош на ЕУ (2,5 милиони евра), а се спроведува од страна на ФАО, во времетраење од 68 месеци и 14 дена, до ноември 2022 година. Целта на проектот е консолидација на земјиштето и земјоделското земјиште да се дефрагментира. Сегашната просечна големина на парцелите е помалку од 0, 3 ха. Консолидацијата на земјиштето ќе ја зголеми просечната големина на парцелите. Проектот е започнат во март 2017 и ќе трае до ноември 2022 година.

**Систем за Идентификација на Земјишни Парцели (СИЗП)**

Во 2021 година тековно се одвиваше процес на систематско ажурирање на СИЗП податоците со цел подобрување на квалитетот на истите како и регистрирање на нови СИЗП парцели. Овие активности беа директно поврзани со процесот на аплицирање за директните плаќања за финансиска поддршка во земјоделството каде СИЗП е еден од регистрите на интегрираниот систем за администрирање и контрола кој се користи во овој процес.

Заклучно со 2021 година во процесот на регистрирање на земјишни парцели во СИЗП се дигитализирани 463.780 парцели кај 92.520 земјоделски стопанства. Во процесот на регистрација, само земјоделските стопанства кои имаат пријавено земјишни парцели се регистрирани во СИЗП. Површината на пријавените СИЗП парцели од страна на земјоделските стопанства е 238.001 ха. Просечната површина на СИЗП парцелите е 0,51 хектари.

1. Земјоделски пазари и трговија со земјоделско-прехранбени производи

**Трговска размена на примарни земјоделски производи, преработени земјоделски производи и за рибни производи**

Процесот на трговска интеграција на Република Северна Македонија започна по нејзиното осамостојување. Процесот на трговска интеграција на Република Северна Македонијa може да се подели на регионална, глобална и Европска интеграција. Процесот на регионална интеграција е означен со низата Договори за слободна трговија (ДСТ) со земјите од регионот.

Еден од принципите на системот на СТО е земјите да ги намалат трговските бариери и да дозволат трговијата да се одвива послободно. Република Северна Македонија при преговорите во СТО се согласи на значителна либерализација кај најголем дел од производите, додека за земјоделските производи царинската заштита е задржана на задоволително ниво, поради значењето на земјоделскиот сектор.

Договорот за Слободна трговија со Европската Унија е најзначаен преференцијален договор, поради обемот на трговската размена меѓу Република Северна Македонија и ЕУ. Врз основа на трговскиот договор повеќето бариери за влез на македонските земјоделски производи беа отстранети, освен за вино, „baby beef“- говедско месо, шеќерот и риби и рибни производи, за кои се договорени царински квоти или постепена либерализација. Од друга страна Република Северна Македонија, за влез на земјоделско-прехранбените производи со потекло од ЕУ:

ги укина царинските стапки за производите кои се дефинирани како нечувствителни,

за високо чувствителните производи договорена е примена на максимална царинска заштита, а за дел од нив се договорени бесцарински квоти.

Како дел од трговските интеграции поврзани со процесот на пристапување на Република Северна Македонија кон ЕУ, е и членството во Централно европскиот договор за слободна трговија – ЦЕФТА, како средство за регионална соработка и доказ за политичката и организациона зрелост на земјите претенденти за влез во ЕУ.

Покрај ова Република Северна Македонија има склучено Договор за слободна трговија со Турција, Украина и со земјите членки на ЕФТА (Швајцарија, Норвешка, Исланд и Лихтенштајн).

После напуштањето на Европската унија на Обединетото Кралство, Република Северна Македонија и Обединетото Кралство склучија “Спогодбата за партнерство, трговија и соработка меѓу Република Северна Македонија и Обединетото Кралство на Велика Британија и Северна Ирска“.

Главната цел на оваа Спогодба е да се зачуваат односите меѓу страните, засновани со асоцијацијата воспоставена во Членот 1 од Спогодбата ЕУ-Северна Македонија.

Конкретно, страните се согласни да се зачуваат повластените услови поврзани со трговијата меѓу страните која е согласно со Спогодбата ЕУ-Северна Македонија и да обезбедат платформа за понатамошна трговска либерализација меѓу страните.

После потпишувањето на Спогодбата, Владата на Република Северна Македонија донесе Одлука за предвремена примена на Спогодбата и отпочна со нејзина примена на 1ви јануари 2021 година.

**Вкупна трговија и трговија со земјоделско-прехранбени и рибни производи**


Во 2021 година, вкупната трговска размена (индустриски + земјоделско-прехранбени производи) (извоз + увоз) во споредба со 2020 година е зголемена за 23,8%. Вкупниот извоз (индустриски + земјоделско-прехранбени производи) во 2021 година во споредба со 2020 година, беше зголемен за 19,8%, вкупниот увоз (индустриски + земјоделско-прехранбени производи) во 2021 година во споредба со 2020 бележи зголемување од 26,9%. Извозот на земјоделско-прехранбените производи во 2021 година во споредба со 2020 е зголемен за 6,1% (од €591,7 милиони во 2020, на €627,9 милиони во 2021), а увозот на земјоделско-прехранбени производи во 2021 година во споредба со 2020, е зголемен за 14,8% (од €822,6 милиони на €944,1 милиони).

Ова зголемување на вредноста на увозот се должи пред се на зголемувањето на просечните увозни цени на голем број производи како говедското месо свежо, разладено и замрзнато, пилешкото месо, млекото и млечните производи, житариците, разни видови брашно, производите од кондиторската индустрија, маслото од сончоглед и други.

Учеството на извозот на земјоделско-прехранбени производи во вкупниот извоз на Република Северна Македонија во 2021 година е намалено во споредба со учеството во 2020 година и изнесува 9,07%, додека учеството на увозот на земјоделско-прехранбени производи е намалено во 2021 година, во споредба со учеството во вкупниот увоз во 2020 година и изнесува 9,79%.

Трговскиот дефицит во 2021 година, во споредба со 2020 година, бележи зголемување од 36,9% и изнесува €316,09 милиони.

Графикон 9: Развој на Македонската тртговска размена со земјоделско-прехранбени и рибни производи за периодот 2017-2021 (во милиони €)



**Најзначајни партнери на Република Северна Македонија во трговијата со земјоделско-прехранбени и рибни производи во 2021 година**

Европската унија - 27 е дефинитивно најзначајниот партнер на Република Северна Македонија во тговијата со земјоделско-прехранбени производи и во 2021 година.

Вкупна вредност на трговската размена со ЕУ-27 со земјоделско-прехранбени производи во 2021 година (извоз+увоз) изнесува €765,53 милиони.

Извозот на земјоделско-прехранбени производи од Европската унија, белажи зголемување од 7,9% (од €294,3 милиони во 2020, на €317,59 милиони во 2021), додека увозот на овие производи бележи зголемување од 16,2% (од €385,4 милиони во 2020, на €447,9 милиони во 2021).

Учеството на извозот на земјоделско-прехранбени производи во ЕУ-27 во вкупниот извоз на овие производи во 2021 година изнесува 50,6%, додека учеството на увозот од ЕУ-27 во вкупниот увоз на земјоделско-прехранбени производи во 2021 година изнесува 47,5%.

Втор најзначаен партнер на Република Северна Македонија во тговијата со земјоделско-прехранбени производи, во 2021 година, се земјите членки на ЦЕФТА 2006, со вкупна вредност на трговската размена (извоз+увоз) од €492,68 милиони. Учеството на извозот на земјоделско-прехранбени производи во земјите членки на ЦЕФТА 2006 во вкупниот извоз на овие производи во 2021 година изнесува 32,5%, додека учеството на увозот од земјите членки на ЦЕФТА 2006 во вкупниот увоз на земјоделско-прехранбени производи во 2021 година изнесува 30,6%. Најзначаен трговски партнер од земјите членки на ЦЕФТА 2006 е Србија со учество од 11,4% во вкупниот извоз на земјоделско-прехранбени производи и учество од 24,5% во вкупниот увоз на овие производи. Следи Босна и Херцеговина (со учество од 5,02% во вкупниот извоз и учество од 3,3% од вкупниот увоз), а во однос на извозот Косово треба да се смета за значаен партнер со учество од 10,33% од вкупниот извоз, додека останатите заемји членки на ЦЕФТА 2006 (Црна Гора, Молдова и Албанија) се со помало учество во трговската размена.

Исто така треба да се спомене и Турција која е земја кандидат за влез во ЕУ, со која Република Северна Македонија има склучено Договор за слободна трговија и значаен трговски партнер на Република Северна Македонија со учество од 0,49% во вкупниот извоз на земјоделско-прехранбени производи и учество од 3,22% во вкупниот увоз на овие производи. Најзначаен не Европски партнер во однос на извозот на земјоделско-прехранбени производи е Руската Федерација, со учество од 4,36% од вкупниот извоз (заради големиот извоз на свежо овошје и зеленчук). Следна е САД, со учество од 3,6% од вкупниот извоз (заради големиот извоз на тутун). Во однос на увозот како најзначаен не европски партнер е Бразил со учество од 2,83% од вкупниот увоз, ова од причина што во 2021 година од Бразил се увезени големи количини на живинско месо, говедско месо замрзнато и кафе.

Треба да го споменеме и Велика Британија, која по излегувањето од Европската унија, во вкупниот извоз на земјоделско-прехранбени производи, учествува со 1,3%, додека во вкупниот увоз на овие производи учествува со 1,15%.

**Трговија со земјоделско-прехранбени и рибни производи меѓу Република Северна Македонија и ЕУ-27 во 2021 година**

Трговската размена на Република Северна Македонија со ЕУ-27 има просечно учество од околу 49% во вкупната трговска размена со земјоделско-прехранбени производи за периодот од 2017 до 2021 година. Во 2021 година учеството на извозот на земјоделско-прехранбени производи во ЕУ-27 во вкупниот извоз изнесуваше 50,57%, додека учеството на ЕУ-27 во вкупниот увоз на земјоделско-прехранбени производи изнесуваше 47,45%.

Во периодот од 2017 до 2019 година, трговската размена со земјоделско-прехранбени производи меѓу Република Северна Македонија и ЕУ-28 бележи пораст, како во однос на извозот, така и во однос на увозот.

Во 2020 година, како резултат на кризата со пандемијата Ковид-19 и излегувањето на Обединетото Кралство од Европската унија, извозот на земјоделско-прехранбени производи бележи намалување од 5,4% (од €310,3 милиони во 2019, на €293,5 милиони во 2020), додека увозот на овие производи бележи намалување од 5,7% (од €400,2 милиони во 2019, на €377,3 милиони во 2020).

Како резултат на ова, во 2020 година во споредба со 2019 година, бележиме намалување на трговскиот дефицит од 6,79% (од €89,8 милиони во 2019 на €83,7 милиони во 2020).

Во 2021 година бележиме пораст на извозот и увозот. Во однос на извозот се бележи пораст од 8% (од €293,5 милиони во 2020 на €317,2 милиони во 2021). Во однос на увозот се бележи пораст од 16,1% (од €377,3 милиони во 2020 на €438,1 милиони во 2021).

Како резултат на ова зголемен е дефицитот за 44,4% (од €83,7 милиони во 2020 на €120,9 милиони во 2021).

Најзначајна **ЕУ дестинација за извоз на Македонските земјоделско-прехранбени производи** во 2021 година беше Грција (со учество од 18,1% од вкупниот извоз во ЕУ-27) со тутунот; јагнешко месо; пченица; пченка и различни видови на конзервиран и свеж зеленчук како најзначајни извезени производи. Следна е Германија со учество од 13,4% од вкупниот извоз во ЕУ-27, со следните прозводи: вино; тутун; разни живи растенија со нивните калеми, гранчиња и др.; зеленчук полуприготвен; конзервиран зеленчук, и некои други производи. Следна е Хрватска (со учество од 11,4% од вкупниот извоз во ЕУ-27) со виното, бисквити и вафли, конзервиран зеленчук, разни видови на зеленчук свежили разладен, јагнешко месо како најзначајни извезени производи. Следна е соседна Бугарија (со учество од 10,7% од вкупниот извоз во ЕУ-27) со тутунот, вино, бисквити и вафли, јаболка, свежи пиперки, како најзначајни извезени производи. Следна е Италија со учество од 8,9% од вкупниот извоз во ЕУ-27 и најзначајни извезени производи се: јагнешко месо, зеленчук замрзнат, печурки свежи полуприготвени или конзервирани, зеленчук полуприготвен и конзервиран, квасец и некои други производи. Потоа следи Холандија (со учество од 5,3% извоз во ЕУ-27), потоа е Романија (со учество од 5,3% од вкупниот извоз во ЕУ-27), Полска (со учество од 5,3% извоз во ЕУ-27). Потоа следи Белгија со учество од 3,7%, Словенија со учество од 3,3% од вкупниот извоз во ЕУ-27, и тн.

**Во однос на увозот во 2021 година**, Германија, Полска, Италија и Бугарија се јавуваат како најзначајни трговски партнери од ЕУ-27, со учество од 13,4%, 12,1%, 11,9% и 9,4% од вкупниот увоз од ЕУ-27. Најзначајни производи увезени од Германија се: разни видови на сирење, чоколади, прехранбени производи на дуго место неспомнати или опфатени, свинско месо свежо, разладено или замрзнато и друго. Од Полска најзначајни увезени производи се: месо од живина, говедско месо, свежо или разладено, месо говедско замрзнато, прехранбени производи на дуго место неспомнати или опфатени, чоколади, бисквити и вафли и некои други производи. Следи Италија со учество од 11,9%, а најзначајни увезени производи се: кафе, месо говедско свежо разладено или замрзнато, тестенини, производи на дуго место неспомнати или опфатени, чоколади и др. Од Бугарија се увезени: масло од сончоглед, тутун, бисквити и вафли, месо од живина, чоколади и некои други производи; Следна е Грција, со учество од 8,8%, а најмногу се увезува: свежо јужно овошје (портокали, мандарини, грејпфрут, лимони), месо од живина, конзервиран зеленчук (маслинки), прехранбени производи на дуго место неспомнати или опфатени, храна за исхрана на животни, риба свежа или разладена и некои други производи. Од Хрватска со учество од 8,2%, а најмногу се увезуваат: чоколади, месо од живина, сирење, преработки од месо, конзервирана риба, супи и чорби хомогенизирани, прехранбени производи на дуго место неспомнати или опфатени, алкохолни пијалоци и други производи. Од Австрија со учество од 5,5% од вкупниот увоз од ЕУ-27 се увезени: месо говедско, свежо или разладено, прехранбени производи на дуго место неспомнати или опфатени, чоколади, минерална вода со додаток на шеќер, и други производи. Следи Словенија со учество од 4,9%, Шпанија е со учество од 4,8%, Холандија со учество од 4,7%, Унгарија со учество од 4,1%, и тн.

**Анализа на извозот од Република Северна Македонија во ЕУ-27 по производи**

Најголемиот дел од трговијато со земјоделско-прехранбени производи меѓу Република Северна Македонија и ЕУ-27, отпаѓа на трговијата со **примарни земјоделски производи**, со учество од 80,6% од вкупниот извоз и учество од 58,6% од вкупниот увоз во 2021 година.

Најзначајни **извезени примарни земјоделски производи** од Република Северна Македонија во ЕУ-27 се: пред се тутунот со учество од 32,8% во извозот на овие производи; потоа следи виното со учество од 10,2%; конзервиран зеленчук со учество од 10,3%; разни живи растенија за садење со учество од 7,4%; јагнешко месо со учество од 6,2%; зелка свежа со 5,4%; разни видови на свеж зеленчук (пиперки, печурки) со 3,3%; замрзнат зеленчук со 2,6%; јаболки со 2,3% и тн.

Најзначајни **увезени примарни земјоделски производи** во Република Северна Македонија од ЕУ-27 се: месо јунешко свежо или разладено со учество од 10,8%; живинско месо со учество од 9,6%; месо свинско свежо, разладено или замрзнато со учество од 8,5%; разни видови сирења со учество од 7,5%; храна за животни со учество од 7,2% од увозот на овие производи; конзервиран зеленчук со учество од 5,2%; масло од сончоглед со учество од 5%; кафе со учество од 4,2%; тутун со учество од 3,5%; колбаси од месо со учество од 3,1%; други преработки од месо со учество од 2,7%; цитрусно овошје со 2,6% и тн.

**Преработените земјоделски производи** учествуват со 19,4% во вкупниот извоз и со 41,4% во вкупниот увоз на земјоделско-прехранбени производи во 2021 година.

Најзначајни **извезени преработени земјоделски производи** од Република Северна Македонија во ЕУ-27 се: бисквити и вафли со учество од 52,1% од извозот на овие производи; чоколади со учество од 10%; производи добиени со бабрење, со учество од 6,5%; минерална вода со додаден шеќер со учество од 6%; сладолед со учество од 5,5%; кондиторски производи кои не содржат како (вклучувајќи и бело чоколадо) со учество од 5%; производи на друго место неопфатени ниту споменати со учество од 5% и тн.

Најзначајни **увезени преработени земјоделски производи** во Република Северна Македонија од ЕУ-27 се: производи на друго место не споменати ниту опфатени со учество од 24,9% од увозот на овие производи; чоколади со учество од 15%; бисквити и вафли со учество од 11,3%; екстракти на слад, прехранбени производи добиени од брашно, јарма, гриз со учество од 6%; минерална вода со додаток на шеќер со учество од 6,3%; алкохолни пијалоци со учество од 3,9%; екстракти, енсенции и концентрати добиени од чај или кафе со учество од 3,7%; сладолед со учество од 3,3%; пиво со учество од 3,1% и тн.

Табела 10: ЕУ поддршка - ИПА проекти

|  |  |  |  |
| --- | --- | --- | --- |
| **ИПА 2 - 2015 (централизирани) тековни проекти** | **Тип на договорот** | **Сума на договорот** | **Цел на проектите** |
| Консолидација на земјиште (Административен договор со ФАО) | Административен договор со ФАО | € 2.861.000,00  од кои 2.5 милиони € се ИПА средства | Целта на активноста за консолидација на земјиштето е да се дефрагментира земјоделското земјиште. Сегашната просечна големина на парцелите е помалку од 0, 3 ха. Консолидацијата на земјиштето ќе ја зголеми просечната големина на парцелите. Административен договор со ФАО (2,861 мил €. од кои 2.5 мил €.се ИПА средства). Проектот започна во март 2017 и требаше да заврши во 2020 година, времетраење од 36 месеци, но беше продолжен до 2021 (вкупно 42 месеци). Поради ситуацијата со COVID повторно е продолжен до 14 ноември 2022 година. |
| Грант - Поддршка на развојот на Земјоделски задруги | Грант  CARE Deutschland/Luxembourg in partnership with Macedonian Enterprise Development Foundation (MEDF) | € 1.980.000,00  од кои 1.8 милиони € се ИПА средства | Целта на проектот е поддршка за создавање на земјоделците задруги за економска цел (споделување на опрема, заедничка обработка и маркетинг).  Целни групи: 30 постоечки земјоделски задруги и 30 групи земјоделци кои сакаат да формираат нови кооперативи учествуваат во проектни инфо-сесии и обуки за развој на бизнис планови, од кои 20 добиваат проектни суб-грантови и продолжени обуки / тренинг.  Чадор организација на задруги вклучени во активности, обуки и добивање на суб-грант за развој.  Проектот е започнат во декември 2017 и требаше да заврши до февруари 2021 (вкупно 38 месеци), но е продолжен за дополнителни 7 месеци и заврши во октомври 2021 година. |
| Договор за услуги - Воведување и имплементација на мерките за Заедничко уредување на пазарите во Република Македонија. | Договор за услуги  Project Group Italy Srl. and consortium with EVOLUXER S.L. and Congress Service Centre | € 896.000,00 | Минималните стандарди за квалитет на производите ќе се спроведувааат за одредени пазари (овошје и зеленчук и житарки) во согласност со националното законодавство донесено според прописите на заедничкото уредување на пазарите на ЕУ. Проектот е започнат на 4 декември 2018 и требаше да заврши во 2020, вкупно 26 месеци, но заврши во јули 2021 година. |
| Надградба на ИАКС системот во АФПЗРР - Прилагодување на интегриран систем за администрација и контрола (ИСАК) | Договор за услуги  Consortium Agriconsulting Europe SA from Belgium | € 1.633.000,00 договор склучен на  € 1.160.000,00  Вкупно со со адендум  € 1.634.000,00 | Подобрување на интероперабилноста и ефективноста на ИАКС системот; Интегрираниот административен и контролен систем (ИАКС) содржи голем број на под-елементи (регистри, бази на податоци, итн) Целта на проектот е да се надгради ИАКС системот со ново софтверско решение за да се обезбеди интероперабилност. Проектот започна на 8 март 2019 година. Проектот е продолжен до октомври 2022 година. |
| Договор за работи - Изградба, реконструкција и надградба на мали системи за наводнување | Договор за градба | € 2.150.000,00 | Целта на овој проект е да се воспостават мали системи за наводнување со ниски цени, еколошки за развој на земјоделството. Супервизија на изградба, рехабилитација и надградба на мали системи за наводнување - 2,15 милиони евра. Проектот започна со работни активности во февруари/март 2020. Градбата на системот за наводнување во Чаушица (ЛОТ 1) е завршена, додека системот во Славишко поле (ЛОТ 2) е во завршна фаза. |
| **ИПА 2 – ЕУИФ** | **Тип на договор** | **Сума на договорот** | **Цел на проектот** |
| Функционална анализа за работата на секторите во МЗШВ | Административен договор со Светска банка | € 500.000,00 | Целта на оваа функционална анализа е проценка на ефективноста и ефикасноста на работењето на министерството, како и зголемување на позитивното влијание врз земјоделството и руралниот развој. Административен договор со Светска банка, 0,5 мил €. Проектот започна во октомври 2018 и заврши во октомври 2019. Во моментот се работи на реализација на препораките добиени во извештајот. |
| **FWC SIEA ; 2018 - ЛОТ1: Одржливо управување со природните ресурси и флексибилност** | **Тип на договор** | **Сума на договорот** | **Цел на проектот** |
| Поддршка на реформите во политиката и законодавството во шумарството во Северна Македонија | Рамковен договор за услуги | € 200.000,00 | Целта на проектот е олеснување на имплементацијата на стратегиите поврзани со ЕУ, политиките и acquis-то со цел подобрување на одржливиот развој во шумарскиот сектор во Северна Македонија.  Времетраење на проектот е 9 месеци. Проектот започна на 1 ноември 2021 година. |
| **ИПА 2 – 2019 централизирани** | **Тип на договор** | **Сума на договорот** | **Цел на проектот** |
| Модернизација на советодавните услуги за операторите од областа на земјоделството | Договор за услуги | €600.000,00 | Поддршка за воспоставување функционален систем за советодавство во земјоделството, вклучувајќи процедури за давање услуги, регистрација и сертификација на давателите на услуги, опис на услугите кои треба да се обезбедат и развој на е-каталог. Проектот започна на 17 јануари 2022 година. |
| Поддршка за модернизација и иновативно управување во земјоделскиот сектор (задруги) | Грант | €1.200.000,00  Од кои  €900.000,00 се ИПА средства | Финансирање на иновативни инвестициски проекти и деловни активности на субјекти активни во земјоделската и земјоделско-прехранбената индустрија, вклучително и задруги. Активноста ќе се спроведува преку отворен повик за предлози. Најмалку еден од поддржаните проекти треба да се поврзе со засилено учество на жените во земјоделскиот развој. |
| Подобрување на консолидацијата на земјиштето | Грант | €1.050.000,00  Од кои  €1.000.000,00 се ИПА средства | Развој и имплементација на четири планови за консолидација на земјиштето и поддршка на МЗШВ за подобрување на Националната програма за консолидација на земјиштето, процедури за спроведување, институционална поставеност, финансиска и правна рамка. Потпишан е договорот со ФАО во февруари 2022 година, а проектот ќе започне во август 2022 година. |
| Изградба на три мали системи за наводнување | Договор за градба | €5.000.000,00  Од кои €2.300.000,00 се ИПА средства | Изградба на капацитети за малите и нискобуџетни еколошки капацитети за наводнување, од поголемите мрежи за наводнување и рехабилитација и реконструкција на постоечката инфраструктура за наводнување. Три од нив ќе бидат финансирани од ЕУ во областа Пишица, Теарце и Конопница и, со вкупна површина од околу 500 хектари (околу 200 фарми). Проектот започна во јануари 2022 година. |
| Надзор на изградба на мали системи за наводнување | Договор за услуги | €200.000,00 |  |
| Зајакнување на управувањето со шумарскиот сектор | Промена од Грант во договор за услуги | €1.300.000,00 | Поддршка на МЗШВ за евалуација на статусот и надградба на правната рамка за регулирање на активностите во секторот шумарство, како и за подготовка на националната политика после 2020 во насока на пристапувањето во ЕУ.Проценка на сегашната организација на шумарскиот сектор со цел да се подобри институционалната поставеност преку оптимизирање на улогата и одговорноста на секој учесник. Стратешка советодавна поддршка за имплементација на препораките од функционалната анализа, имплементација на шемата за сертификација на шумите и поддршка на МЗШВ за воспоставување на веб-базиран шумарски информативен систем.  \* Тендерската постапка е завршена. Крајниот датум за пријавување беше 05.02.2021 година. Не се поднесени апликации. Направена е промена на модалитет од Грант во договор за услуги.  За да нема долго одложување на важните активности, одобрен е проект од ЕУИФ програмата (FWC SIEA ; 2018 - ЛОТ1: Одржливо управување со природните ресурси и флексибилност) |
| Изградба на фабрика за преработка на остатоци од животинско потекло | Договор за градба (Административен договор со Светска Банка) | €9.000.000,00  Од кои €4.500,000,00 се ИПА средства | Со цел да се обезбеди отстранување на животински нуспроизводи во согласност со ЕУ и националното законодавство. Фабриката за рендерирање ќе овозможи да се соберат и преработат сите категории на материјали од животинско потекло кои се предмет на располагање. Капацитетот предвидува обработка на 8000 тони животински нуспроизводи секоја година. Ова е класична инвестиција во кружна економија, дозволувајќи им на собраниот и преработен материјал да се претвори од загадувачки отпад во производи што можат да се користат во други циклуси на производство. Во фаза на потпишување договор помеѓу ДЕУ и Светска Банка. |
| Подобрување на стандардите за безбедност на храна, законодавство и системите за контрола | Рамковен договор | €800.000,00 | Да обезбеди безбедност на храната и да го подобри здравјето на животните преку активности кои што ќе придонесат во обезбедување на истребување на болестите и официјална декларација за слободен статус на одредени болести во земјата, како и намалување на загадувачите и штетните материи во храната.  Активностите за овој проект се започнати во февруари 2022 и ќе траат до јули 2023 година. |
| Подобрување на физичките капацитети за заштита на растенијата (Набавка на лабораториска опрема за Ген банка) | Договор за набавка | €350.000,00  Од кои €300.000,00 се ИПА средства | Целта на проектот е набавка за лабараторија за Ген банка. |
| Подобрување на административните и оперативните капацитети на органите за заштита на растенијата) | Твининг | €900.000,00 | Заштита на здравјето на луѓето, животните и растенијата, како и животната средина и зголемување на конкурентноста и одржливоста на домашното производство на растенија и растителни производи. Подобрување на ефикасноста на Националниот систем за заштита на растенијата, обезбедување правилно спроведување на националната политика и законодавство во согласност со aquis.  Проектот започна во февруари 2022 година. |
| Евалуација, комуникација и видливост | Договор за услуги | €100.000,00 | Целта на проектот е евалуација, комуникација и видливост. |
| ИПА 2020/ Годишна акциска Програма за Република Северна Македонија за 2020 година – Цел 1/ EU integration Facility | | | |
| **ИПА 2020** | **Тип на договор** | **Сума на договорот** | **Цел на проектот** |
| Усогласување на законодавството и имплементација на ЕУ Acquis во областа на рибарството и аквакултурата во Република Северна Македонија | Твининг лајт | €250.000,00 | Подобрување на националната политика во областа на маркетинг политиките, структурните активности и државната помош во согласност со ЕУ acquis во секторот рибарство и аквакултура во Северна Македонија. Зајакнување на капацитетите на Министерството за земјоделство, шумарство и водостопанство и останатите корисници во однос на зајакнување на законската рамка во маркетинг политиките, структурните активности и државната помош во согласност со ЕУ acquis. Проектот започна на 9 мај 2022 година. |

1. Меѓународна соработка

**Сектор за меѓународна соработка**

Основна задача на Секторот за меѓународна соработка е да ја организира, насочува и координира работата во областа на меѓународната и трговската политика односно:

координација на странската помош обезбедена преку меѓународни (мултилатерални и билатерални) донатори во функција на развој на секторите во надлежност на МЗШВ и

следење на трговската политика и трговската размена на земјоделско-прехранбените производи и реализирање на обврските согласно договорите кои ги регулираат трговските односи на РМ во земјоделско- прехрамбениот сектор.

Во рамки на своите надлежности, Секторот за меѓународна соработка континуирано подготвувa информации за билатералната соработка со други земји, кои вклучуваат анализа на трговската соработка врз основа на статистички податоци за размената на земјоделско-прехранбени производи со земјите во светот.

**Билатерална и развојна соработка за 2021 година во рамки на следните активности:**

Потпишан Меморандум за разбирање помеѓу Владата на Република Северна Македонија и Владата на Република Турција за соработка во областа на шумарството

( раификуван во Собрание ).

Потпишан Меморандум за разбирање помеѓу Владата на Република Северна Македонија и Владата на Република Турција за соработка во областа на водите

( раификуван во Собрание ).

Потпишан Договор помеѓу Владата на Република Северна Македонија и Владата на Република Турција за соработка во областа на ветеринарната политика и безбедност на храната ( раификуван во Собрание ).

Потпишана Министерска Декларација и Министерска Резолуција од Осмата Европска министерска конференција за шумите – Братислава, Република Словачка.

Потпишана Спогодба меѓу Министерството за земјоделство, шумарство и водостопанство на Република Северна Македонија и Джавна служба на Украина за безбедност на храна и заштита на потрошувачите за соработка во областа на карантин и заштита на растенија.

Потпишан Меморандум за разбирање и соработка помеѓу Министерството за земјоделство, шумарство и водостопанство и Програмата за зголемување на пазарната вработливост – ИМЕ на Швајцарската агенција за развој и соработка (SDC) спроведувана од страна на Palladium подружница Скопје.

Потпишан Меморандум за соработка помеѓу Министерството за земјоделство, шумарство и водостопанство на Република Северна Македонија и Министерството за земјоделство, шумарство и рурален развој на Република Косово.

Потпишан Договор за изменување и дополнување на Договор за соработка помеѓу Владата на Република Северна Македонија и Агенцијата за меѓународен развој на САД за Банкарски гаранции за земјоделство и рурален развој во Република Северна Македонија.

Потпишана Изјава за намера за соработка во делот на земјоделското осигурување поддржано од државата помеѓу Министерството за земјоделство и шумарство на Република Турција и Министерството за земјоделство, шумарство и водостопанство на Република Северна Македонија.

**Тековни проекти за 2021 година со поддршка на меѓународни донатори**

Проекти финансирани од Организацијата за храна и земјоделство на Обединетите нации (ФАО) - Food and Agriculture Organization of the United Nations се фокусирани на следните три приоритети:

* Зголемување на конкурентноста на земјоделскиот сектор,
* Подобрување на условите за живот во руралните средини преку одржлив рурален развој и
* Подобрување на капацитетите за одржливо управување со природните ресурси и ублажување на и адаптација кон климатските промени во земјоделството.

Соработката на Министерството за земјоделство, шумарство и водостопанство и Организацијата за храна и земјоделство на Обединетите Нации (ФАО) е во рамки на Програмската рамка за периодот 2021 – 2025, што претставува стратешки документ во кој се утврдени приоритетните области за техничка поддршка за одржлив развој на земјоделството, рурален развој и безбедност на храна која е во фаза на усогласување и усвојување.

Табела 11: Програма за техничка соработка FAO-TCP

|  |  |  |
| --- | --- | --- |
| ФАО | 500.000 $ | TCP/MCD/3801  Воведување на Национална програма за консолидација на земјиштето |
| ФАО | 100.000 $ | TCP/MCD/3802/C1  Поддршка на развојот на пазарот со земјоделско земјиште, со цел - производство на храна на неискористеното обработливо земјиште |
| ФАО | 99.000 $ | TCP/MCD/3803/C2  Поддршка за развој на прилагодливи капацитети во земјоделското производство отпорни на климатските промени |
| ФАО | 50.000 $ | TCP/MCD/3804/C3  Техничка помош за надградба на Националниот информативен систем за добиток |
| ФАО | 100.000 $ | AF2021/P07-MCD  Развој на конкурентен и одржлив потсектор за говедарство, со цел - намалување на сиромаштијата и подобрување на исхраната на населението |
| **РЕГИОНАЛНИ FAO-TCP проекти** | | |
| ФАО – Регионален проект во: Северна Македонија  Ерменија, Киргистан  Таџикистан | 405.000 $ | TCP/RER/3802  Создавање поволни средини за зголемена отпорност кон климатските промени во земјоделството (отпорни системи за семиња) |
| ФАО - Регионален проект во: Северна Македонија  Албанија,  Ерменија  Белорусија  Киргистан  Таџикистан  Узбекистан | 420.000 $ | TCP/RER/3803  Зајакнување на капацитетите на информациските системи за цени и пазари и следење на политиките како одговор на кризата со COVID-19 и на други пазарни шокови |
| ФАО (Регионален проект во: Северна Македонија  Танзанија  Бангладеш | 210.000 $ | FMM/GLO/139/MUL  Одржлив раст на продуктивноста во земјоделството (во контекст на “Climate Smart Agriculture” и агро-екологија ) - преку програмата на ФАО за мултипартнерски Механизам за поддршка |
| ФАО - Регионален проект во: Северна Македонија  Албанија  Босна и Херцеговина  Црна Гора  Србија | 57.000 $ | TCP/RER/3806/C1  Поддршка на евалуацијата и намалувањето на ризиците од непогоди во земјоделскиот сектор во Западен Балкан |
| **Проекти финансирани од донатори (Trust Funds/GCP), имплементирани од ФАО** | | |
| GCP/MCD/002/EC (640031) (донатор: Европска Унија/ИПА) | 2.500.000 € | Воведување на Национална програма за консолидација на земјиштето (MAINLAND) |
| GCP/GLO/893/MUL (донатор: Codex Trust Fund) | 95.100 $ | Зајакнување на националните структури на Кодекс во Република Северна Македонија |
| GCP/MCD/006/GCR (донатор: Зелен климатски фонд) | 611.285 $ | Зајакнување на капацитетите на државата за прилагодување и ублажување на климатските промени и финализирање на програмата за работа на Република Северна Македонија |
| Светска банка | Светска банка 50.500.000 $ (заем)  ЕУ 4.400.000 $ (грант)  Вкупно 54.900.000$ | Проект за модернизација на земјоделството |
| KfW | KfW банка (заем) - 80.000.000 €  KfW банка (грант) - 2.800.000 €  Контрибуција на МЗШВ - 27.200.000 евра (минимум)  Вкупно - 110.000.000 евра (минимум) | Програма за наводнување на Јужна Вардарска Котлина - Фаза 3 |

1. Општи карактеристики на Република Северна Македонија со осврт на земјоделско-прехранбениот сектор

**Географски карактеристики, клима и население**

Република Северна Македонија е централна балканска држава во Југоисточна Европа, со површина од 25.436 км² и се граничи со четири држави: на исток со Бугарија, на север со Србија, на запад со Албанија и на југ со Грција. Должината на границите изнесува вкупно 899 km, од кои сувоземни 809 km, 43 речни и 47 km езерски. Иако е копнена земја, Северна Македонија е на крстопат помеѓу два големи пан-европски транспортни коридори (8 и 10) кои ја поврзуваат централна Европа со Јадранското, Егејското и Црното море.

Карта на Република Северна Македонија



Релјефот на Република Северна Македонија е претежно ридско-планински со хетерогени природни услови и структура на земјиштето. Ридско-планинските делови опфаќаат 79% од вкупната територија, рамнинскиот дел 19%, а останатото се водни површини.

Република Северна Македонија е главно под влијание на три климатски типови: континентална, планинска и медитеранска клима. Климатските фактори допринесуваат земјата да се карактеризира со топли и суви лета и студени и влажни зими. Инсолацијата и температурите во земјата се покачуваат од север кон југ.

Средната годишна количина на врнежи во планините е околу 1.000-1.500 mm, а во котлините 600-700 мм. Климатските индикатори, меѓу кои - сушата, раните есенски и доцните пролетни мразеви се ограничувачки фактори на интензивното земјоделско производство.

Најголем регион по површина е пелагонискиот, со најмногу населени места, околу 343 и со мала густина на населеност од 44,6 жители на км², додека најмалиот регион, скопскиот има изразито густа населеност од 334,8 жители на км² и повеќе од една четвртина од вкупното население во Република Северна Македонија.

Полошкиот и југозападниот регион се издвојуваат според високото учество на населението кое живее во руралните средини, додека во другите региони руралните населби се поретко населени.

Според проценката на населението (состојба 31.12.2021 година), во Република Северна Македонија има 1.836.7131 жители.

Во последната година од овој период, стапката на активното население кај мажите бележи намалување од 0,6 процентни поени во однос на 2011 година. Највисока стапка на вработеност од 47,2% е забележана во 2021 година, додека најниска стапка на невработеност од 15.7% е забележана исто така во 2021 година. Повисока стапка на вработеност во овој период се забележува кај мажите (56,2 %), што рефлектира поголемо учество на мажите во вкупниот број вработени. Стапката на вработеност кај жените во текот на периодот бележи исто така зголемување од 7,4 процентни поени во однос на 2011 година.

1 Претходни податоци

1. Макроекономска рамка

Според дефинитивните податоци на Државниот завод за статистика бруто-домашниот производ во 2020 година изнесува 669 280 милиони денари и во однос на 2019 година е номинално намален за 3,4 %. Реалната стапка на пораст на БДП во 2020, во однос на 2019 година, изнесува -4,7%.

Според претходните податоци на Државниот завод за статистика добиени од годишните сметки на деловните субјекти и други извори, бруто-домашниот производ во 2021 година изнесува 720 414 милиони денари и во однос на 2020 година e номинално зголемен за 7,6 %. Реалната стапка на раст на БДП во 2021, во однос на 2020 година, изнесува 3,9 %.

Бруто домашниот производ за земјоделство, шумарство и рибарство во 2021 година изнесува 52.225 милиони денари и учествува со 7,21% во вкупниот БДП, според производниот метод по тековни цени.

Табела 12: Макроекономски показатели (2017-2021 година)

|  |  |  |  |  |  |  |
| --- | --- | --- | --- | --- | --- | --- |
| Показател | Единица | 2017 | 2018 | 2019 | 20201 | 20212 |
| Население | `000 | 2 075 | 2 077 | 2 076 | 2 068 | 1 837 |
| БДП во тековни цени | мил.евра | 10 038 | 10 744 | 11 262 | 10 852¹ | 11 6902 |
| БДП во тековни цени | мил.денари | 618 106 | 660 878 | 692 683 | 669 280 1 | 720 4142 |
| БДП по глава на жител | евра | 4 839 | 5 175 | 5 423 | 5 236 1 | 6 3652 |
| Учество на земјоделски сектор во БДП | % | 7.9 | 8.5 | 8,1 | 8,6 1 | 7,2 2 |
| Економски развој (стапка на реален раст на БДП) | % | 1.1 | 2.9 | 3.9 | -4,7 1 | 3,9 2 |
| Стапка на невработеност | % | 22.4 | 20.7 | 17,3 | 16,4¹ | 16,9 |

1 Бруто-домашен производ на Република Северна Македонија во 2020 година – дефинитивни податоци

2 Бруто-домашен производ на Република Северна Македонија во 2021 година, претходни податоци

Во 2020 година, во Република Северна Македонија се реализирани 144 506 милиони денари инвестиции во основни средства, а вредноста на инвестициите во основни средства во 2021 година изнесува 162 392 милиони денари, што е за 12,3% повеќе во однос на 2020 година.

Според податоци на Државниот завод за статистика, стапката на невработеност, како учество на бројот на невработените во вкупната работна сила за 2021 година изнесува 16,9%.

**Општи состојби во агрокомплексот**

Според податоците од Државен завод за статистика, земјоделското земјиште (обработливи површини и пасиштата) во 2021 година зафаќа околу 1 259 996 хектари. Според податоците на Државниот завод за статистика, во 2021 година, се регистрирани 516 733 хектари обработлива површина, која во споредба со 2020 година е намалена за 0,1 %.

Кај обработливата површина, зголемување во 2021 година е забележано кај ораниците и бавчите за 0,2 %, а намалување е забележано кај сите други категории.

Скоро една половина од земјоделското земјиште е обработливо (516 733 ха) или 41% од вкупно земјоделско земјиште, а другата половина се пасишта (742 760ха). Најголем удел во површината под ораници и бавчи имаат житата засеани на вкупна површина од 161 441 хектари и во споредба со површините во 2020 година површините се зголемени за 1,5% или се застапени на околу 58,2% од обработливите површини во 2021 година, индустриските култури на површина од 7,8%, градинарските на 18,7% и фуражните на 15,3% од вкупна обработлива површина. Пасиштата се на површина од 742 760 ха и споредбено со 2020 година површините под пасиштата се намалени за 0,2% и зафаќаат околу 59% од вкупната земјоделска површина.

Табела 13: Земјоделски површини (во илјади хектари), 2017-2021 година

|  |  |  |  |  |  |  |  |
| --- | --- | --- | --- | --- | --- | --- | --- |
|  | Земјоделска површина | Вкупна обработлива површина | Ораници и бавчи | Овоштарници | Лозја | Ливади | Пасишта |
| 2017 | 1 266 008 | 516 870 | 416 709 | 16 546 | 23 703 | 59 912 | 748 413 |
| 2018 | 1 264 139 | 518 740 | 418 140 | 16 827 | 24 088 | 59 685 | 744 667 |
| 2019 | 1 264 578 | 519 848 | 418 823 | 16 784 | 24 468 | 59 773 | 743 991 |
| 2020 | 1 261 687 | 517 039 | 416 070 | 17 095 | 23 976 | 59 898 | 743 911 |
| 2021 | 1 259 996 | 516 773 | 416 714 | 16 942 | 23 776 | 59 301 | 742 760 |

Извор: ДЗС, **Земјоделски површини и растително производство, 2021 година**

**Вредност на производството на земјоделскиот сектор**

**Економски сметки во земјоделството**

Според податоците од Државниот завод за статистика, бруто додадената вредност во земјоделството во 2020 година изнесува 53 142 милиони денари и во однос на 2019 година бележи раст од 8,5%. (48.977 милиони денари).

Разгледувано по тековни цени, вредноста на земјоделското производство во 2020 година изнесува 83.717 милиони денари, што претставува зголемување од 6,7% во споредба со 2019 година (78 463 милиони денари).

Растителното производство вообичаено зазема најголем дел од вредноста на земјоделското производство (71,6% учество) и во 2020 година изнесува 64 908 милиони денари, односно вредноста е зголемена за 6,5% во споредба со 2019 година, додека вредноста на добиточното производство од 18.373 милиони денари, вредноста е зголемена за 7,1% во споредба со 2019 година. 435 милиони денари отпаѓа на услугите во земјоделството и истите се зголемени за 4,4% во споредба со 2019 година (417 милиони денари).

Табела 14: Вредност на земјоделско производство, по тековни цени 2018-2020 година, во милиони денари

|  |  |  |  |
| --- | --- | --- | --- |
|  | 2018 | 2019 | 2020 |
| 01 Жита | 6 435 | 5 962 | 6 273 |
| 02 Индустриски растенија | 5 159 | 5 432 | 5 417 |
| 03 Фуражни растенија | 7 216 | 7 253 | 6 779 |
| 04 Градинарски производи | 27 919 | 26 721 | 29 729 |
| 05 Компири | 2 540 | 2 847 | 2 795 |
| 06 Овошје | 10 013 | 8 423 | 10 679 |
| 07 Вино | 4 119 | 4 260 | 3 272 |
| 10 Растително производство (01 до 07) | 63 401 | 60 898 | 64 908 |
| 11 Добиток | 8 485 | 6 956 | 7 237 |
| 12 Добитoчни производи | 10 498 | 10 193 | 11 136 |
| 13 Добиточно производство (11+12) | 18 983 | 17 148 | 18 373 |
| 14 Производство на земјоделски производи (10+13) | 82 384 | 78 046 | 83 281 |
| 15 Услуги во земјоделството | 426 | 417 | 435 |
| 16 Земјоделско производство (14+15) | 82 810 | 78 463 | 83 717 |
| 17 Неземјоделски секундарни дејности (неделиви) | 1 659 | 1 470 | 1 921 |
| 18 Субвенции на производи | 6 324 | 6 469 | 5 043 |
| 19 Производство на земјоделската „деловна гранка“ (16+17+18) | 90 793 | 86 402 | 90 681 |
| 20 Вкупна меѓуфазна потрошувачка | 37 404 | 37 424 | 37 538 |
| 21 Бруто-додадена вредност по основни цени (19-20) | 53 389 | 48 978 | 53 142 |

Извор: ДЗС- **Економски сметки во земјоделството, 2020 година**

Вкупна меѓуфазната потрошувачка, во 2020 година, изнесува 37.538 милиони денари што е на приближно исто ниво како и вредноста на меѓуфазната потрошувачка во 2019 година. Во однос на вкупната меѓуфазна потрошувачка, во 2020 година најзначајно место завземаат трошоците за добиточна храна (29,6 %) и трошоците за енергија и мазива (24,6%). Значајно место во структурата на трошоците заземаат и трошоците за заштита на растенијата и пестициди (12%), одржување на материјали (9,2%), семе и посадочен материјал (2,64%), ѓубрива и средства за подобрување на земјиштето (5,5%).

Табела 15: Учество на вработени во сектор земјоделство, шумарство и рибарство 2017-2021 година

|  |  |  |  |  |  |
| --- | --- | --- | --- | --- | --- |
| Година | 2017 | 2018 | 2019 | 2020 | 2021 |
| Вкупно вработени | 740 648 | 759 054 | 797 651 | 794 909 | 795 807 |
| Вработени во сектор земјоделство, шумарство и рибарство | 120 311 | 119 337 | 111 033 | 95 545 | 91 506 |
| Учество во % | 16,2 | 15,7 | 13,9 | 12,0 | 11,5 |

Извор: ДЗС, Република Северна Македонија во бројки, 2022

Во 2021 година бројот на вработени во секторот земјоделство, шумарство и рибарство е намален за околу 4,3% во споредба со 2020 година.

Учеството на земјоделскиот сектор во вкупната вработеност има тренд на намалување од од 13,9% во 2019 год.12% во 2020 година и во 2021 година 11.5%.

Создавањето работни места претставува најголем приоритет во Република Северна Македонија, а понатамошната модернизација и развој на земјоделско-прехранбениот сектор може да генерира создавање работни места и економски раст. Големи рурални средини остануваат депопулирани и нивните ресурси се неискористени, со негативни економски, социјални и еколошки последици. Бројот на населението во руралните средини стагнираше во текот на последната деценија, земено како учество во бројот на вкупното население, Можностите за вработување во руралните средини се ограничени и доминира единствено земјоделството како стопанска гранка. Сите овие фактори го ограничуваат отворањето работни места во руралните средини и економскиот раст.

Просечната исплатена месечна нето-плата во Република Северна Македонија во 2021 година (IV тримесечје 2021 година) изнесува 28.718,00 денари а во секторот земјоделство, шумарство и рибарство изнесува 22.837,00 денари.

**Земјоделско производство**

1. Растително производство

Од вкупните обработливи површини во 2021 год. ораниците и бавчите зафаќаат 416 714 ха или 80,6%, ливадите 59 301 ха или 11,5%, лозјата на 23 776 ха или 4,6% и овоштарници на 16 942 ха или 3,3%.

Во структурата на засеаната површина во 2021 година, 58,2% отпаѓа на житни култури, 18,7% на градинарски култури, 15,3% на фуражни култури и 7,8% на индустриските култури.

Согласно податоците на ДЗС зголемување на засеаните површини во споредба со засеани површини во 2020 година е забележано кај фуражните посеви за 2,7%, кај житните култури за 1,5%, кај градинарските за 0,7% индустриските култури за 55 ха (сончоглед за околу 4%) додека површините под индустриски култури се намалени за 3,7%

**Житни култури**

Житните култури во 2021 година се застапени на 161 441 ха, што претставува зголемување за 2 382 ха или за околу 1,5% во споредба со 2020 година. Истото се должи на зголемените површини со пченица за 0,8% или за 603 ха и на јачменот за 6,4% или за 2 879 ха. Намалување на засеаните површини кај рж е за 3,7%, кај овесот за 11%, кај пченка за 5% и кај оризот за 2%.

Графикон 10: Учество на житни култури во вкупната засеана површина, 2021 година

**Пченицата** е најзастапена култура, односно со пченица е засеана површина од 70 515 ха, или околу 45 % од засеаните површини под житни култури (158 836 ха). Производството на пченично зрно во 2021 година изнесувало околу 243 676 тони, а приносот во 2021 година изнесуваше 3 463 кг/ха.

Втора по значење житна култура е **јачменот** кој во 2021 година е засеан на околу 47 890 ха, што претставува 30,2% од површините под житни култури. Засеаните површини со јачмен покажуваат зголемување од околу 6,3% или зголемување за 2 879 ха во 2021 год., со истовремено зголемено вкупно производство од 2,6% во споредба со 2020 година. Просечниот принос по хектар исто така е намален во 2021 година за 3% во споредба со просечниот принос во 2020 година (3 179 кг/ха во 2021 и 3 283 кг/ха во 2020).

**Пченката** како житна култура е застапена на 30 425 ха или 19% од површините под житни култури, и во споредба со 2020 година засеаните површини се намалени за 5% или за 1 588 ха. Вкупното производство на пченка е намалено за 10,6% или за 15.600 тони во споредба со вкупно производство во 2020 година.

**Оризот** како житна култура традиционално се одгледува во одредени производни региони во Република Северна Македонија и во 2021 година е застапен на 3 111 ха со намалување од 2% или за 66 ха во споредба со 2020 година (3 177 ха). Производството на ориз во 2021 год. е 18 962 тони, што претставува намалување од 556 тони или 2,8% во споредба со 2020 година (19 518 тони).

Табела 16: Површини и производство на житни култури, 2017-2021 година

|  |  |  |  |  |  |  |
| --- | --- | --- | --- | --- | --- | --- |
|  | година | 2017 | 2018 | 2019 | 2020 | 2021 |
| Пченица | Засеана површина во хектари | 72 965 | 73 072 | 68 959 | 69 902 | 70 515 |
| Ожнеана површина во хектари | 72 864 | 70 987 | 68 847 | 69 765 | 70 366 |
| Производство  во тони | 200 112 | 241 106 | 239 916 | 246 031 | 243 676 |
| Кг по хектар | 2 746 | 3 396 | 3 485 | 3 527 | 3 463 |
| `Рж | Засеана површина во хектари | 4 071 | 3 838 | 3 834 | 3 936 | 3 794 |
| Ожнеана површина во хектари | 4 065 | 3 836 | 3 809 | 3 936 | 3 782 |
| Производство  во тони | 8 416 | 9 379 | 8 628 | 9 481 | 8 500 |
| Кг по хектар | 2 070 | 2 445 | 2 265 | 2 409 | 2 248 |
| Јачмен | Засеана површина во хектари | 43 973 | 44 772 | 44 098 | 45 011 | 47 890 |
| Ожнеана површина во хектари | 43 816 | 42 331 | 43 941 | 44 995 | 47 683 |
| Производство во тони | 93 666 | 130 028 | 138 453 | 147 711 | 151 600 |
| Кг по хектар | 2 138 | 3 072 | 3 151 | 3 283 | 3 179 |
| Овес | Засеана површина во хектари | 3 480 | 3 600 | 3 649 | 3 489 | 3 101 |
| Ожнеана површина во хектари | 3 415 | 3 591 | 3 640 | 3 489 | 3 100 |
| Производство  во тони | 5 421 | 7 338 | 6 715 | 6 341 | 5 563 |
| Кг по хектар | 1 587 | 2 043 | 1 845 | 1 818 | 1 795 |
| Пченка | Засеана површина во хектари | 31 429 | 36 417 | 34 123 | 32 013 | 30 425 |
| Ожнеана површина во хектари | 31 287 | 36 340 | 33 967 | 31 912 | 30 224 |
| Производство  во тони | 120 156 | 187 676 | 145 278 | 146 434 | 130 769 |
| Кг по хектар | 3 840 | 5 164 | 4 277 | 4 589 | 4 327 |
| Ориз | Засеана површина во хектари | 3 500 | 3 222 | 3 555 | 3 177 | 3 111 |
| Ожнеана површина во хектари | 3 274 | 3 222 | 3 481 | 3 177 | 3 111 |
| Производство  во тони | 17 080 | 19 732 | 21 278 | 19 518 | 18 962 |
| Кг по хектар | 5 217 | 6 124 | 6 113 | 6 144 | 6 095 |

Извор: Извор **Статистички годишник**, **2022-Државен завод за статистика**

**Индустриски култури**

Индустриските култури (тутун и сончоглед) во 2021 година се засеани на 20 586 ха, што претставува намалување за 865 ха или за 4% во споредба со 2020 година.

**Тутунот** претставува главна индустриска култура која е застапена на 15 457 ха или на 75% од површините под индустриските култури во 2020 година. Површините под тутун во 2021 година бележат намалување на засеаните површини за 1 135 ха во споредба со 2020 година. Производството на тутун изнесува 24 329 тони, што претставува намалување од околу 6,8% во споредба со 2020 година.

**Сончогледот** е застапен на 5 129 ха или 24,9% од површините под индустриски култури, со зголемување на површините за 270 ха или 5,6% во споредба со 2020 година. Производството на сончогледово зрно во 2021 година изнесувало 5 532 тони, што претставува намалување за 91 тони или за 9% во споредба со 2020 година, поради намалениот просечен принос за 17,8% или за 237 кг/ха.

Табела 17: Површини и производство на индустриски култури, 2017 - 2021 година

|  |  |  |  |  |  |  |
| --- | --- | --- | --- | --- | --- | --- |
|  | Година | 2017 | 2018 | 2019 | 2020 | 2021 |
| Тутун | Засеана површина во хектари | 15 961 | 16 582 | 16 719 | 16 592 | 15 457 |
| Ожнеана површина во хектари | 15 959 | 16 582 | 16 679 | 16 591 | 15 457 |
| Вкупно производство тони | 22 885 | 25 547 | 26 234 | 26 112 | 24 329 |
| Кг по хектар | 1 434 | 1 541 | 1 573 | 1 574 | 1 574 |
| Сончоглед | Засеана површина во хектари | 4 073 | 2 386 | 4 677 | 4 859 | 5 129 |
| Ожнеана површина во хектари | 4 022 | 2 346 | 4 605 | 4 559 | 5 050 |
| Вкупно производство тони | 6 178 | 3 379 | 6 539 | 6 073 | 5 532 |
| Кг по хектар | 1 536 | 1 440 | 1 420 | 1 332 | 1 095 |

Извор: ДЗС, **Статистички годишник**, **2022**

**Фуражни култури**

Фуражните посеви во 2021 година се засеани на вкупна површина од 35 921 ха.. Во споредба со засеаните површини во 2020 година (35 247 ха) за 1,9% е зголемена површина засеана со фуражни култури или околу 674 ха во споредба со 2020 година.

Зголемувањето на засеаните површи се должи на зголемување на засеаните површини со детелина за 4,8%, луцерката за 3,1% и добиточен грашок, сено за 9,8% во споредба со засеаните површини во 2020 година. Со оглед на засеани површи и вкупното производство во 2021 година е зголемено кај детелина за 5,6% или за 1 141 тон (21 438 т/), како и зголемување на принос по ха за 0,9% или за 48 kg/ха. Зголемено е и производство на добиточен грашок, сено за 1,8% и производство по ха за 4,9%.

Најзастапени површини со засеаните фуражни култури се во сточарско-развиените подрачја. Недостатокот од фуражни култури и добиточна храна е еден од главните ограничувачки фактори за развој на сточарството што негативно се одразува на трошковната структура на производството на месо и млеко.

Најмало учество во засеаните фуражни култури завземаат граорот со 5,1% или 1 830 ха, добиточен грашок 4,6% или 1 647 ха 1,2% или 447 ха добиточната репка.

Графикон 11: Структура на површините под фуражни култури, 2021 година

Извор: ДЗС, **Статистички годишник**, **2022**

Табела 18: Површини и производство со фуражни култури, 2017-2021 година

|  |  |  |  |  |  |  |
| --- | --- | --- | --- | --- | --- | --- |
| Вид на фуражна култура | Година | 2017 | 2018 | 2019 | 2020 | 2021 |
| Детелина | Засеана површина  во хектари | 3 716 | 3 707 | 3 927 | 4 015 | 4 207 |
| Ожнеана површина  во хектари | 3 716 | 3 685 | 3 922 | 4 012 | 4 198 |
| производство  во тони | 14 829 | 20 314 | 20 501 | 20 297 | 21 438 |
| Кг по хектар | 3 991 | 5 513 | 5 227 | 5 059 | 5 107 |
| Луцерка | Засеана површина  во хектари | 19 511 | 19 738 | 19 710 | 19 096 | 19 679 |
| Ожнеана површина  во хектари | 19 487 | 19 698 | 19 455 | 19 076 | 19 660 |
| производство  во тони | 98 083 | 115 975 | 107 048 | 104 065 | 98 618 |
| Кг по хектар | 5 033 | 5 888 | 5 502 | 5 455 | 5 016 |
| Граор | Засеана површина  во хектари | 2 180 | 2 065 | 2 018 | 1 960 | 1 830 |
| Ожнеана површина  во хектари | 2 180 | 2 065 | 2 018 | 1 960 | 1 817 |
| производство во тони | 6 633 | 7 856 | 6 464 | 6 659 | 6 260 |
| Кг по хектар | 3 043 | 3 804 | 3 203 | 3 397 | 3 445 |
| Добиточен грашок | Засеана површина  во хектари | 1 675 | 1 647 | 1 646 | 1 499 | 1 647 |
| Ожнеана површина  во хектари | 1 640 | 1 428 | 1 639 | 1 499 | 1 574 |
| производство во тони | 5 557 | 4 976 | 4 684 | 5 315 | 6 335 |
| Кг по хектар | 3 389 | 3 484 | 2 858 | 3 546 | 4 025 |
| Крмна пченка | Засеана површина  во хектари | 6 388 | 6 245 | 8 261 | 8 216 | 8 111 |
| Ожнеана површина во хектари | 6 384 | 6 196 | 8 231 | 8 216 | 7 027 |
| производство  во тони | 137 186 | 176 656 | 187 246 | 189 439 | 154 009 |
| Кг по хектар | 21 489 | 28 511 | 22 749 | 23 057 | 21 917 |
| Добиточна репка | Засеана површина  во хектари | 383 | 376 | 475 | 461 | 447 |
| Ожнеана површина  во хектари | 382 | 376 | 475 | 461 | 447 |
| производство  во тони | 3 468 | 3 481 | 4 151 | 3 750 | 3 816 |
| Кг по хектар | 9 079 | 9 257 | 8 739 | 8 134 | 8 537 |

Извор: ДЗС, **Статистички годишник**, **2022**

**Градинарски култури**

Градинарството на отворено е еден од најзначаните подсектори на земјоделското производство, со голем извозен потенцијал и претставува основа за работа на преработувачката индустрија на зеленчук, која во голем дел е извозно ориентирана. Во структурата на градинарските површини во 2021 година најзастапен е компирот на околу 12 617 ха, од кои како чист посев 12 310 ха, како меѓупосев на 307 ха или на површина од 22,5%

Од вкупно засадените површини под градинарски култури, пиперките се на второто место, засеани на 9 776 ха или на 17,4%, доматите на 5 571 ха или на 9,9 % бостанот на 5 336 ха или на 9,5%, зелката (чист посев и меѓупосев) на 4 460 ха или на со 10%, гравот на 12 489 ха (чист посев и меѓупосев ) или на 22,3%, кромидот на 3 662 ха или со 7%

Во споредба со 2020 година вкупно засеаната површина со градинарски култури е зголемена за 0,7% или за 342 ха.

|  |  |  |  |  |  |  |
| --- | --- | --- | --- | --- | --- | --- |
| **Табела 19: Површина и производство на градинарски растенија 2018-2021 година** | | | | | | |
|  | Површина во хектари | Производство | | Површина во хектари | Производство | |
| засеана | вкупно, во тони | кг, по хектар | засеана | вкупно, во тони | кг, по хектар |
|  | **Компир** | | | **Грав** | | |
| 2018 | 12 406 | 180 424 | 14 547 | 4 599 | 4 992 | 1 091 |
| 2019 | 12 946 | 189 023 | 14 609 | 4 533 | 4 886 | 1 085 |
| 2020 | 12 627 | 191 775 | 15 199 | 4 429 | 5 955 | 1 356 |
| 2021 | 12 310 | 178 233 | 14 483 | 4 273 | 4 990 | 1 169 |
|  | **Зелка** | | | **Зелка, доцна** | | |
| 2018 | 4 510 | 127 856 | 28 400 | 1 237 | 45 285 | 36 608 |
| 2019 | 4 639 | 128 534 | 27 779 | 1 275 | 45 138 | 35 402 |
| 2020 | 4 531 | 126 547 | 28 016 | 1 188 | 41 913 | 35 281 |
| 2021 | 4 446 | 117 897 | 26 530 | 1 079 | 35 661 | 33 050 |
|  | **Домати** | | | **Пиперки** | | |
| 2018 | 5 570 | 161 621 | 29 021 | 9 196 | 182 872 | 19 923 |
| 2019 | 5 520 | 152 348 | 27 715 | 9 407 | 185 452 | 19 750 |
| 2020 | 5 475 | 155 131 | 28 449 | 9 275 | 204 919 | 22 187 |
| 2021 | 5 570 | 154 164 | 27 692 | 9 776 | 222 926 | 22 810 |
|  | **Лук** | | | **Кромид** |  | |
| 2018 | 959 | 4 134 | 4 352 | 3 635 | 59 030 | 16 275 |
| 2019 | 908 | 4 515 | 4 995 | 3 580 | 59 314 | 16 652 |
| 2020 | 967 | 4 904 | 5 092 | 3 628 | 63 447 | 17 517 |
| 2021 | 974 | 4 373 | 4 495 | 3 622 | 63 861 | 17 631 |
|  | **Бостан** | | | **Леќа** | | |
| 2018 | 5 281 | 132 091 | 25 013 | 89 | 107 | 1 325 |
| 2019 | 5 138 | 126 223 | 24 595 | 74 | 98 | 1 330 |
| 2020 | 5 181 | 124 972 | 24 149 | 71 | 80 | 1 127 |
| 2021 | 5 336 | 126 809 | 23 832 | 67 | 66 | 990 |
|  | **Компир, меѓупосев** | | | **Грав, меѓупосев** | | |
| 2018 | 288 | 1 507 | 5 233 | 8 545 | 7 256 | 849 |
| 2019 | 330 | 1 504 | 4 558 | 8 511 | 5 933 | 697 |
| 2020 | 293 | 1 651 | 5 635 | 8 175 | 5 149 | 630 |
| 2021 | 307 | 1 582 | 5 152 | 8 216 | 4 717 | 574 |

Извор: ДЗС,  **Земјоделски површини и растително производство, 2021 година**

Приказ 12: Структура на градинарски култури во вкупно засеана површина во %

Извор: ДЗС, 2021

Во 2021 година производството на компир е 178 223 тони, што претставува намалување од околу 7% во споредба со производство на компир во 2020 година (191 775 тони). Следи производството на пиперки со вкупно производство од 222 926 тони или зголемување на производство за 8,7%, кромид со производство од 63 841 тони, и доматите со обем на производство од 154 164 тони, што претставува намалување од 0,6% во споредба со производство на домат во 2020 година.

Табела 20. Површини и производство на градинарски култури (меѓупосев) на отворено

|  |  |  |  |  |  |  |
| --- | --- | --- | --- | --- | --- | --- |
|  | Година | 2017 | 2018 | 2019 | 2020 | 2021 |
| Грав-меѓупосев | Ожнеана површина во хектари | 8 472 | 8 545 | 8 511 | 8 175 | 8 216 |
| Вкупно производство во тони | 5 095 | 7 256 | 5 933 | 5 149 | 4 717 |
| Кг по хектар | 601 | 849 | 697 | 630 | 574 |
| Компир-меѓупосев | Ожнеана површина во хектари | 248 | 288 | 330 | 293 | 307 |
| Вкупно производство во тони | 1 230 | 1 507 | 1 504 | 1 651 | 1 582 |
| Кг по хектар | 4 960 | 5 233 | 4 558 | 5 635 | 5 152 |
| Зелка-меѓупосев | Ожнеана површина во хектари | 1 239 | 1 237 | 1 275 | 1 188 | 1 079 |
| Вкупно производство во тони | 48 518 | 45 285 | 45 138 | 41 913 | 35 661 |
| Кг по хектар | 39 159 | 36 608 | 35 402 | 35 281 | 33 050 |

Извор: ДЗС 2022

Во 2021 година вкупната површина под градинарски меѓупосеви е намалена за околу 0,6% во споредба со 2020 година.

Површините засеани со компир и грав како меѓупосев во 2021 година се зголемени и тоа кај компирот за 4,7% и кај гравот за 0,5%, додека површините под зекла како меќупосев се намалени за 9%.

**Производство и откуп на тутун во РСМ, 2014-2021 реколта**

Според податоците од ИСЕТ-Информативен систем за евиденција на тутун кој го води МЗШВ, во периодот од 2014 до 2021 година евидентирани се следните површини и број на тутунопроизводители.

Табела 21: Површини и производители на тутун, 2014-2021 реколта

|  |  |  |  |
| --- | --- | --- | --- |
| Реколта | Засадена Површина во ха | Број на производители | Просечна површина по производител, ха |
| 2014 | 13 615 | 32 643 | 0,42 |
| 2015 | 14 171 | 24 234 | 0,58 |
| 2016 | 13 958 | 23 438 | 0,60 |
| 2017 | 14 412 | 23 373 | 0,62 |
| 2018 | 14 505 | 23 426 | 0,62 |
| 2019 | 13 342 | 20 997 | 0,64 |
| 2020 | 12 114 | 19 702 | 0,61 |
| 2021 | 11 784 | 18 752 | 0,63 |

Извор: МЗШВ

Од изнесените податоци се забележува дека просечна површина по производител на ниво на РСМ изнесува 0,61 ха. Во периодот 2014-2021 година се забележува тренд на зголемување на просечната површина, од 0,42 ха/производител во 2014 година до 0,62 ха/производител во 2021 година.

Според податоците доставени од регистрираните откупувачи на тутун за производство и откуп на тутун за период од 2014 -2021 година е даден во Табела 20.

Табела 22. Откупена количина и просечна откупна цена на тутун, 2014-2021 година

|  |  |  |
| --- | --- | --- |
| Реколта | Откупена количина  во тони | Просечна oткупна цена  во ден./кг. |
| 2014 | 24 858 | 117,20 |
| 2015 | 18 910 | 184,50 |
| 2016 | 25 168 | 196,80 |
| 2017 | 23 544 | 217,60 |
| 2018 | 25 230 | 214,20 |
| 2019 | 26 296 | 219,90 |
| 2020 | 26.953 | 158,80 |
| 2021 | 18 663 | 200,44 |

Извор: МЗШВ

Просечната откупна цена за реколта 2021 година изнесува 200,44 ден./кгр. или зголемување за 41,64 денари или за околу 26,2% повеќе во однос на просечната откупна цена од реколта 2020 година (158,80 ден./кгр.). Повисоката откупна цена на тутунот од реколта 2021 година е одраз на подобриот квалитет на тутунот во однос на реколта 2020 година, што може да се види според учеството на класите во вкупниот откуп,

Табела 23. Откупени количини на тутун од реколта 2021 споредено со реколтите од 2019 и 2020 година, по класи, во кгр.

|  |  |  |  |  |  |  |  |
| --- | --- | --- | --- | --- | --- | --- | --- |
| КЛАСА | реколта 2019 | % учество на класата | реколта 2020 | % учество на класата | КЛАСА | реколта **2021** | % учество на класата |
| I | 7.719.486 | 29,4 | 788.818 | 2,9 | I-I | 2.710.933 | 14,5 |
| II | 16.040.064 | 61,0 | 8.648.386 | 32,1 | I-II | 11.582.186 | 62,1 |
| III | 2.486.803 | 9,5 | 12.889.197 | 47,8 | I-III | 4.046.674 | 21,7 |
| IV | 47.903 | 0,2 | 4.259.992 | 15,8 | / | / | / |
| Вкупно ароматичен тутун во кгр. | 26.294.256 |  | 26.586.341 |  | Вкупно ароматичен тутун во кгр. | 18.339.794 |  |
| I | 149 | 0,0 | 203.997 | 0,8 | II-I | 317.925 | 1,7 |
| II | 81 | 0,0 | 136.546 | 0,5 | / | / | / |
| Мувлив во кгр. | 1.038 | 0,0 | 25.883 | 0,1 | Мувлив во кгр. | 5.179 | 0,0 |
| СЕ ВКУПНО | 26.295.524 | 100% | 26.952.820 | 100% | СЕ ВКУПНО | 18.662.899 | 100% |

Извор: МЗШВ

Според процентот на учество на класите во 2021 година необработениот тутун најмногу се откупувал во I-II класа и тоа 62,1% од вкупно откупената количина, потоа во I-III класа околу 21,7%, а во I-I класа 14,5%. Откупот на тутун од реколта 2021 година во I-II класа е золемен за околу 30%, а во I-I класа за околу 11% во споредба со реколта 2020 година, а откупот на тутун во I-III класа е намален за околу 26% во однос на реколта 2020 година.

Производството на ферментиран тутун во 2020 година беше 17.048 тони што претставува за -32,8% помало производство од 2019 година. Производството цигари од тутун во 2020 година изнесуваше 2.098 тони или за -35,7% помало производство од 2019 година.

|  |  |  |  |
| --- | --- | --- | --- |
| Година | 2019 | 2020 | 2020/2019 во % |
| Цигари од тутун /тони | 3.264 | 2.098 | -35.7 |
| Ферментиран тутун/тони | 25.381 | 17.048 | -32.8 |

Извор: ДЗС

Афионот е ценета индустриска култура како маслодајно и лековито растение од која се добиваат два производа семе и чушки. Семето се користи за добивање масло, а чушките за добивање морфиум и други лековити алкалоиди. Афионовото семе е богато со масло и содржи 50-60%. Две третини од ова масло се користи како првокласно масло за јадење, а една третина служи како полусушливо масло за изработка на бои, лекови, сапуни и др. Афионовото ќуспе служи како одлична храна за млечниот и гоениот добиток. Афионовото семе со темносина боја се користи во слаткарството. Сувите чушки служат како суровина од која се екстрахираат алкалоидите морфиум, кодеин, нарцеин, тебаин, папаверин и други кои се употребуваат во фармацевтската индустрија. Морфиумот и другите алкалоиди се добиваат по пат на екстракција од млечниот сок на растенијата, со засекување на афионовите чушки од опиумскиот афион. Стеблото на афионот се користи за горење.

Според податоци од Алкалоид АД Скопје, единствениот регистриран откупувач на афион, во производната 2021 година афионот е засаден на површина од 42 ха, односно за 18 ха поголема површина во однос на 2020 година. Откупени се вкупно 12.180 кгр. афионови шишарки, што претставува зголемување од околу 3.475 кгр. За тоа производство склучени се вкупно 108 договори за производство и откуп или за 66 договори повеќе од 2020 година.

Табела 24: Договорена површина и откуп на афион, 2017-2021 година

|  |  |  |  |
| --- | --- | --- | --- |
| Година | Договорена површина  во ха | Број на склучени договори | Откуп на  афионови шишарки  во кгр. |
| 2017 | 59 | 113 | 6.260 |
| 2018 | 41 | 75 | 5.398 |
| 2019 | 15 | 39 | 3.536 |
| 2020 | 24 | 65 | 8.705 |
| 2021 | 42 | 108 | 12.180 |

Извор: Алкалоид АД Скопје

1. Овоштарство

Површините под овошни насади опфаќаат околу 1,34% од вкупната обработлива површина односно 16.942 ха. Споредено со минатата година забележанo е намалување на вкупните површини под овошни насади за 153 ха.

Производството на јаболки е главна гранка од овоштарскиот сектор во Република Северна Македонија и зафаќа околу 56% од вкупното производство на овошје. Јаболковите насади се застапени на околу 5.900 ха, што претставува речиси една третина од површините под овошни култури. Најзначајни реони за производство на јаболка се езерските (Ресенско-Охридски), каде се произведува околу 75% од вкупните количества на јаболка. Производството на јаболки во 2021 година изнесува околу 92.863 тони, што претставува намалување од околу 12.25% во споредба со минатата година.

Околу 25% од вкупното производство на јаболки се пласира на домашен пазар додека останатите 75% се преработува или извезува.

Производството на сливи е второ по значење во овој потсектор и се карактеризира со производство во 2021 година од околу 27.031 тони, односно со значително намалено производство во споредба со 2020 година за 7.952 тони.

Следува производството на вишна со 8.372 тони или за 15,36% намалено производство во споредба со 2020 година.

Вкупното производство на цреша во 2021 година изнесува 4.716 тони, што претставува намалување од 24.64% во споредба со 2020 година.

Праската како овошен вид е од локално економско значење за Повардарскиот регион особено за Тиквешијата. Како култура, праската во 2021 година продуцирала род од 11 кг од стебло, што претставува намалување од 13 кг по стебло. Додека вкупните приноси на ниво на држава изнесуваат 6.205 тони што претставува значително намалување од 51,4% во споредба со минатата година.

Табела 25: Вкупен број на стебла, родни стебла и производство на овошје во тони (2016-2021 година

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Година | | | 2016 | 2017 | 2018 | 2019 | 2020 | 2021 |
| Број на стебла | Вкупно | Круши | 446 603 | 456 053 | 493 346 | 496 937 | 491 746 | 461.744 |
| Родни | 408 930 | 415 451 | 453 775 | 461 341 | 467 445 | 450.194 |
| Производство | Вкупно (тони) | 7 206 | 5 052 | 8 055 | 8 048 | 8 790 | 6.631 |
| kg/стебло | 18 | 12 | 18 | 17 | 19 | 15 |
| Број на стебла | Вкупно | Цреши | 244 054 | 236 663 | 256 710 | 258 082 | 259 591 | 264.372 |
| Родни | 200 636 | 216 022 | 231 943 | 237 519 | 242 360 | 254.615 |
| Производство | Вкупно (тони) | 5 574 | 4 061 | 5 824 | 6 045 | 6 258 | 4.716 |
| kg/стебло | 28 | 19 | 25 | 25 | 26 | 19 |
| Број на стебла | Вкупно | Кајсии | 210 050 | 208 705 | 218 646 | 215 714 | 217 670 | 221.826 |
| Родни | 194 812 | 198 468 | 201 508 | 209 910 | 207 004 | 211.503 |
| Производство | Вкупно (тони) | 3 471 | 3 992 | 9 904 | 6 087 | 3 434 | 2584 |
| kg/стебло | 18 | 20 | 19 | 29 | 17 | 12 |
| Број на стебла | Вкупно | Јаболки | 4 165 561 | 4 498 383 | 4 875 902 | 4 892 546 | 4 896 536 | 4.436.301 |
| Родни | 3 855 682 | 4 345 129 | 4 724 399 | 4 788 670 | 4 804 837 | 4.387.634 |
| Производство | Вкупно (тони) | 101 087 | 43 366 | 140 296 | 88 701 | 105 794 | 92.863 |
| kg/стебло | 26 | 10 | 30 | 19 | 22 | 21 |
| Број на стебла | Вкупно | Сливи | 1 772 493 | 1 733 364 | 1 732 823 | 1 745 253 | 1 779 911 | 1.720.409 |
| Родни | 1 656 808 | 1 659 261 | 1 670 820 | 1 672 609 | 1 718 622 | 1.659.405 |
| Производство | Вкупно (тони) | 33 684 | 17 880 | 37 719 | 32 303 | 34 983 | 27.031 |
| kg/стебло | 20 | 11 | 23 | 19 | 20 | 16 |
| Број на стебла | Вкупно | Вишни | 1 092 387 | 1 153 260 | 1 206 349 | 1 102 404 | 1 111 068 | 943.250 |
| Родни | 892 172 | 952 974 | 1 017 412 | 981 836 | 1 054 895 | 913.384 |
| Производство | Вкупно (тони) | 8 072 | 4 408 | 10 538 | 8 695 | 9 892 | 8.372 |
| kg/стебло | 9 | 4 | 10 | 9 | 9 | 9 |
| Број на стебла | Вкупно | Праски | 618 100 | 657 288 | 588 724 | 600 562 | 564 299 | 559.851 |
| Родни | 574 825 | 617 050 | 553 450 | 555 448 | 537 507 | 551.875 |
| Производство | Вкупно (тони) | 12 108 | 11 509 | 13 128 | 12 003 | 12 765 | 6205 |
| kg/стебло | 21 | 19 | 24 | 22 | 24 | 11 |
| Број на стебла | Вкупно | Ореви | 203 868 | 201 116 | 206 766 | 210 633 | 236 198 | 234.125 |
| Родни | 172 473 | 167 761 | 171 808 | 172 926 | 187 736 | 186.405 |
| Производство | Вкупно (тони) | 5 146 | 2 341 | 4 826 | 5 014 | 5 387 | 4.667 |
| kg/стебло | 30 | 14 | 28 | 29 | 29 | 25 |
| Број на стебла | Вкупно | Дуњи | 58 311 | 60 061 | 67 252 | 69 710 | 76 351 | 79.834 |
| Родни | 54 716 | 57 721 | 63 868 | 65 374 | 68 692 | 77.277 |
| Производство | Вкупно (тони) | 1 279 | 1 068 | 1 573 | 1 422 | 1 617 | 1.556 |
| kg/стебло | 23 | 19 | 25 | 22 | 24 | 20 |
| Број на стебла | Вкупно | Бадеми | 55 160 | 49 675 | 43 227 | 100 918 | 109 742 | 106.931 |
| Родни | 50 375 | 47 320 | 39 394 | 90 461 | 89 164 | 94.929 |
| Производство | Вкупно (тони) | 672 | 533 | 574 | 568 | 801 | 633 |
| kg/стебло | 13 | 11 | 15 | 6 | 9 | 7 |

Извор: Државен завод за статистика

1. Лозарство и винарска индустрија

Лозарството заедно со производството на вино допринесува со околу 17%-20% од земјоделскиот БДП. Виното, после тутунот, е вториот најважен производ во однос на извозната вредност на земјоделските производи.

Лозовите насади во Република Северна Македонија се со неповолна старосна структура. Причини за оваа состојба има повеќе, како што се:

* фрагментирани парцели кои се резултат на долгогодишното „ситнење“ на обработливите површини,
* обичаите за наследство,
* традицијата за неформалните релации на пазарот на земјиште и
* долгиот временски период на слабо инвестирање.

Повеќе од 60% од лозовите насади се постари од 15 години кои треба да бидат цел на инвестиција за нивно обновување (копачење/пресадување) за да се одржи производствениот (квантитативен и квалитативен) потенцијал.

Вардарскиот и Југоисточниот регион имаат најголем удел во родните лозови површини. По своите климатски карактеристики, Република Северна Македонија е класифицирана како една географска област – реон за производство на регионално вино (трпезно вино со географска ознака), па поради тоа, сите трпезни вина со географска ознака произведени во земјата носат иста географска ознака „реон Македонија“. Географските области на потекло погодни за производство на вина со контролирано потекло (ВКП) се виногорјата кои ги има вкупно 16, и тоа: Скопско, Велешко, Тиквешко, Гевгелиско-Валандовско, Струмичко-Радовишко, Овчеполско, Кочанско-Виничко, Кумановско, Кратовско, Пијанечко, Прилепско, Битолско, Преспанско, Охридско, Кичевско и Тетовско виногорје.

Вина со географски назив се: регионални вина (или трпезни вина со географска ознака – ВГО), вина со контролирано потекло (ВКП) и вина со контролирано потекло и гарантирано потекло (ВКГП) .Заради заштита на географското потекло на виното областите погодни за производство на вино со географски назив се делат на: реони, виногорја, локалитети, месности и ограничени единици.

Табела 26: Преглед на површини под лозови насади и производство на грозје, 2014-2021 година (вклучено винско и трпезно грозје)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Година | 2014 | 2015 | 2016 | 2017 | 2018 | 2019 | 2020 | 2021 |
| Површина (хектари) | 22 726 | 22 918 | 23 192 | 23 398 | 24 088 | 24 468 | 23 976 | 23 776 |
| Производство на грозје (тони) | 195 888 | 324 769 | 333 319 | 180 349 | 294 497 | 258 960 | 317 550 | 269 131 |

Извор: Државен завод за статитстика

Лозовите насади учествуваат со околу 1,89% од вкупното обработливо земјиште. Според податоците од Државниот завод за статистика (ДЗС), вкупната површина под лозови насади во Република Северна Македонија останува стабилна, со благо намалување во последните две години, при што површините под лозови насади во 2021 година е намалена за 0,8% во споредба со површините во 2020 година.

Производството на грозје во последните неколку години е релативно стабилно, со просечно производство од околу 270 илјади тони на годишно ниво.

Во површините под лозови насади, винските сорти грозје учествуваат со околу 80%, од што бели сорти се 40%, а црвени 60%. Најзастапени црвени вински сорти се: Вранец, Каберне Совињон, Мерло, Сирах, а од белите сорти: Смедеревка, Рајнски и Италијански Ризлинг, Шардоне, Темјаника и др. Од трпезните сорти на грозје доминираат: Афус-Али, Кардинал, Мускат Италија, Мускат Хамбург, Бело Зимско, Викторија, Мишел Палиери, Рибиер и др. Во лозарството вклучени се околу 25 000 фарми, од кои околу 70% се индивидуални стопанства, а 30% се земјоделски фирми.

Република Северна Македонија има поволни климатски услови за одгледување на трпезно грозје со добар квалитетот кое му овозможува висок извозен потенцијал. Извозот на трпезно грозје е исто така променлив, односно од вкупно 27,561 тони во 2016 година до 17,515 тони во 2021 година. Трпезното грозје најмногу се произведува во вардарскиот регион. По него следат југоисточниот и североисточниот регион. Специфичните климатски услови во Република Северна Македонија овозможуваат одгледување на трпезни сорти со различен период на созревање и тоа од многу рани, рани, средно доцни, доцни до многу доцни како и безсемени сорти.

Најзначаен пазар за извоз на трпезно грозје во 2021 година е Република Србија, потоа следуваат Латвија, Романија, Белорусија, Босна и Херцеговина, Бугарија, Австрија и др. Во 2021 година остварен е извоз на трпезно грозје во количина од 17.515 тони.

Табела 27: Преглед на вкупно извезено трпезно грозје (во тони), 2014-2021 година

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Година | 2014 | 2015 | 2016 | 2017 | 2018 | 2019 | 2020 | 2021 |
| Трпезно грозје | 18.915 | 25.070 | 27.561 | 18.546 | 20.720 | 19.571 | 20.065 | 17.515 |

Извор: Државен завод за статистика

Табела 28: Откуп на винско грозје од домашни винарски визби (2014-2021 година)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Година | 2014 | 2015 | 2016 | 2017 | 2018 | 2019 | 2020 | 2021 |
| Откуп (во тони) | 83 750 | 155 503 | 125 268 | 55 258 | 111 588 | 96 795 | 107 370 | 83 623 |

Извор: МЗШВ

Откупот на грозјето во 2021 година се движеше во рамките на просечните годишни откупени количини. Согласно доставените податоци за исплатени финансиски обврски за откупено грозје, од страна на винарските визби откупени се вкупно 83. 623 тони грозје.

**Регистар на лозови насади во Министерство за земјоделство, шумарсатво и водостопанство**

Регистарот на лозови насади, како дел од регистрите на постојани насади (лозов, овошен и регистар на насади под маслинки) е интегриран во рамките на СИЗП, вклучувајќи ги и специфичните податоци кои се однесуваат на површини, сорти, година на подигнување, растојание помеѓу редовите, систем на одгледување, систем за наводнување и подлога.

Во Република Северна Македонија под лозови насади се евидентирани вкупно 29.095 ха, Доколку се земе во предвид дека најмалку 50% од дополнителните недефинирани долгогодишни насади, ќе припаднат на лозови насади (приближно 3.500 ха), вкупните површини под лозови насади би достигнале околу 33.400 ха.

**Производство на вино**

Во 2021 година вкупниот број на регистрирани винарски визби изнесуваше 120, со вкупен капацитет од над два милиони хектолитри. Вкупниот капацитет за преработка на грозје во вино е речиси два пати поголем од годишното производство на вино.

Како и да е, севкупниот тренд на зголемување на бројот на винарски визби се уште е присутен, имајќи во предвид дека во 2003 година имаше само 28 регистрирани винарски визби.

Во споредба со 2019 година, каде што беа регистрирани 75 винарски визби, од 2020 до сега година забележан е најголем тренд на зголемување на бројот на винарски визби во последниве години, односно за 60 %.

Зголемувањето продолжува особено кај регистрираните мали/семејни винарии и физички лица особено во тиквешкиот регион, кој е познат како најголем лозаро-винарски регион во државата. Зголемувањето се должи поради олеснетите услови за нивно запишување во Регистарот на производители на вина со донесувањето на Законот за изменување и дополнување на Законот за вино („Службен весник на Република Северна Македонија“ бр. 235/19). Со овие измени се овозможија низа поволности  со кои се олеснија условите за производство на вино на малите семејни винарии и на физичките лица производители на вино, што е тековен тренд во светски рамки, особено во сегментот на продажба на вино од фарма во насока на диверзификација на понудата на пазарот и развој на винскиот и руралниот туризам.

Табела 29: Производство на вино, 2014-2021 година

|  |  |  |  |  |  |  |  |
| --- | --- | --- | --- | --- | --- | --- | --- |
| Година | 2014 | 2015 | 2016 | 2017 | 2018 | 2019 | 2020 |
| Вкупно производство на вино (илјади литри) | 78 982 | 109 569 | 105 330 | 65 723 | 102 633 | 90 624 | 93.589 |

Извор: Државен завод за статистика

Просечното годишно производство на вино е околу 100 милиони литри. Трендот кај производството на вино укажува на извесно намалување на количините поради фактот што најголемиот дел од помалите винарски визби се фокусирани кон производство на квалитетно вино во шишиња.

1. Сточарско производство

Во Република Северна Македонија сточарството во најголема мерка е застапено во ридско-планинските предели во периметар на северната, западната и источната граница со широчина на појасот од 10-80 км. Овие региони се граничат со регионите за производство на поледелски култури со што се зголемува интеракцијата од аспект на искористувањето на нус производите од поледелството во исхраната на добитокот.

Нашата земја во голема мерка зависи од увезената добиточна храна како: пченка, протеини и растителни масти (соја и сончоглед, пченкарен глутен), како и комплетни мешавини или додатоци (комбинација од протеини или протеини, минерали и витамини). Северна Македонија е нето у возник на сурово месо, колбаси и слични производи од месо и млечни производи, додека е нето извозник само на јагнешко месо, а во одредени години и на јајца.

Табела 30: Број на добиток 2017 – 2021 година

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Говеда | | Свињи | | Овци | | Коњи | Живина | Пчелни семејства |
|  | вкупно | крави и стелни јуници | вкупно | маторици и спрасни назимки | вкупно | овци за приплод |
| 2017 | 255 036 | 153 618 | 202 197 | 23 867 | 724 555 | 565 063 | 17 951 | 1 840 173 | 233 835 |
| 2018 | 256 181 | 163 514 | 195 538 | 23 191 | 726 990 | 579 747 | 10 041 | 1 828 287 | 243 492 |
| 2019 | 217 790 | 133 740 | 135 770 | 15 121 | 684 558 | 533 393 | 8 952 | 1 562 089 | 253 489 |
| 2020 | 222 202 | 142 037 | 164 074 | 16 668 | 630 634 | 476 914 | 9 154 | 1 643 462 | 309 568 |
| 2021 | 177 622 | 114 990 | 186 146 | 18 399 | 633 281 | 489 579 | 11 140 | 1 484 025 | 312 623 |

Извор: Државен завод за статистика 2022

Според податоците на Државен завод за статистика во 2021 година вкупен број на говедата е намален за 20%, а бројот на живина за 9,7% во споредба со 2020 година. Во 2021 година зголемен е вкупен број на свињи за 13,4%, овци за 0,4%, коњи за 21,7% и пчелни семејства за 0,9%, во споредба со бројот на одделни категории во 2020 година.

Во 2021 година вкупно производство на месото е зголемено за 4,6% во споредба со 2020 година, односно на говедското месо за 8,4%, кај свинското за 4,3%, кај живинското за 13,4%. Намалување на производството на месото во 2021 година е кај категорија овчо месо за 2,7%, во споредба со 2020 година.

Табела 31: Сточарско производство

|  |  |  |  |  |  |
| --- | --- | --- | --- | --- | --- |
|  | | | Производство на месо во тони | | |
|  | вкупно | говедско | свинско | овчо | живинско |
| 2017 | 22 879 | 4 636 | 13 105 | 3 422 | 1 716 |
| 2018 | 22 255 | 4 381 | 12 929 | 3 446 | 1 499 |
| 2019 | 22 349 | 4 083 | 13 384 | 3 392 | 1 490 |
| 2020 | 23 493 | 3 886 | 14 930 | 3 183 | 1 494 |
| 2021 | 24 584 | 4 214 | 15 578 | 3 097 | 1 695 |

Извор: Државен завод за статистика 2022

Приказ 13: Производство на месо 2021 година

**Говедарство**

Говедарството во Република Северна Македонија е најзастапено во ридско-планинските региони по должината на северната, западната и источната граница на земјата. Националната расна структура вклучува претежно млечни раси на говеда, но застапени се и комбинираните раси за месо и млеко. Традиционални фармери, кои одгледуваат нископродуктивни 1-3 крави со ниско годишно производство на млеко од 2-3 илјади литри/крава. Ниската продуктивност се јавува поради несоодветните услови на одгледување, како и слабиот квалитет на добиточна храна. Овој тип на производители не претставува солидна основа за идното пазарно производство. Семејни фарми, кои имаат 5-20 крави со годишно производство на млеко од 4-5 илјади литри/крава просечен принос. Најчесто тие се мешани фарми кои треба да претставуваат идна основа за развој на говедарството. Специјализирани фарми, со повеќе од 20 крави со висока продуктивност и годишно производство на млеко од над 5 илјади литри/крава. Бројот на ваквите типови на фарми е мал (само 3% од фармите). Фарми со повеќе од 50 грла се само 1% од вкупниот број. Тие треба да бидат носители на производство на квалитетен генетски материјал за преостанатите фарми (репродуктивни центри).

Табела 32: Производство на кравјо млеко, 2017-2021 година

|  |  |  |  |
| --- | --- | --- | --- |
| Година | молзни крави | просечна млечност по крава (литри) | производство  на кравјо млеко  (илјада литри) |
| 2017 | 137 461 | 2 867 | 394 140 |
| 2018 | 131 372 | 3 077 | 404 230 |
| 2019 | 113 709 | 3 438 | 390 903 |
| 2020 | 111 083 | 3 648 | 405 217 |
| 2021 | 106 632 | 3 062 | 326 523 |

Извор: ДЗС, 2022

Во 2021 година намален е бројот на молзни крави за 4% или за 4 451 грла, во споредба со 2020 година. Производството на кравјо млеко во 2021 година е намалено во споредба со 2020 година за 19,4% или за 78 694 илјада литри и просечната млечност по крава е намалена за 580 литри или за 16%.

**Овчарство**

Овчарството во Република Северна Македонија во голема мерка се базира на мали индивидуални и семејни фарми со големина на стадо од 20 до 200 овци, а поретко со над 300 со комбинирана производна насока (млеко, месо и волна).

Расната структура на популацијата на овци во Република Северна Македонија воглавно се состои од расата оплеменета „праменка“, застапена со „овчеполски сој“ и „шарпланински сој“. Во последно време се зголемува бројноста на мелезите од расите „виртемберг“(за производство на месо) и „аваси“ (за производство на млеко). Со оглед на доминантната можност за извоз на јагнешко месо, традиционално не постои јасно дефинирана производствена ориентација (месо–волна наспроти млеко-месо).

Табела 33: Производство на овчо млеко и волна, 2017-2021 год.

|  |  |  |  |  |  |
| --- | --- | --- | --- | --- | --- |
| Година | 2017 | 2018 | 2019 | 2020 | 2021 |
| Број на молзни овци | 510 893 | 541 286 | 512 548 | 451 110 | 487 254 |
| Производство на овчо млеко  (во илјади литри) | 35 364 | 36 559 | 35 088 | 26 925 | 34 812 |
| Просечна млечност по молзна овца  (во литри) | 69 | 68 | 68 | 60 | 71 |
| Производство на волна  (во тони) | 1 359 | 990 | 844 | 768,8 | 865 |
| Просек по стрижена овца  (во килограми) | 2,0 | 2,0 | 1,5 | 2,0 | 1,7 |

Извор: ДЗС, 2022

Вкупното производство на овчо млеко во 2021 година, изнесува 34 812 илјади литри и претставува зголемување од околу 29% во однос на претходната година (26 925 илјади литри). Најголем дел од овчото млеко се преработува во бело овчо сирење кое се продава на домашниот пазар. Други домашни млечни производи се овчи кашкавал, кисело млеко и сурутка. Млечните овчи производи имаат добар извозен потенцијал поради ниските производствени трошоци и високиот квалитет.

Зголемување на производството во 2021 година е забележано кај овчото млеко за 29,3 % во однос на претходната година.

Во 2021 година вкупното производство на волна изнесува 865 тони, со просечно производство од 1,7 кг по овца, што претставува зголемување на вкупното производство на волна од 12,6%, во однос на 2020 година.

**Козарство**

Козарството како сточарска гранка најзастапено е кај индивидуалните земјоделски стопанства додека само мал процент се одгледуваат кај деловните субјекти. Расниот состав на козите главно е од типот на балканска коза со изразено присуство на мелези од санската раса, но има и козарски фарми кои располагаат со подобрен расен состав од расата на алпина.

Табела 34: Производство на козјо млеко 2017-2021 година

|  |  |  |  |
| --- | --- | --- | --- |
| Година | Број на молзни кози | Просек по молзна коза, литри | Производство на козјо млеко, '000 литри |
| 2017 | 76 548 | 251 | 19 250 |
| 2018 | 86 865 | 263 | 22 846 |
| 2019 | 61 369 | 275 | 16 865 |
| 2020 | 70 132 | 222 | 15 567 |
| 2021 | 60 552 | 273 | 16 538 |

Извор:ДЗС, 2022

Вкупното производство на козјо млеко во 2021 година изнесува 16 538 илјади литри што претставува зголемено производство на козјо млеко во споредба со 2020 година за 971 илјади литри или за 6,2%. Во 2021 година просечниот принос на млеко кај козите е 273 литри по молзна коза, односно забележана е зголемена млечност по коза за 51 л или за 23% во споредба со 2020 година. Поради релативно високите цени на преработките од козјо млеко, сé повеќе фармери се опремуваат со објекти за преработка на ниво на фарма со цел производство на специјални видови на козјо или мешано сирење.

**Свињарство**

Согласно податоците на Државен завод за статистика регистрирани се 5 категории свињи со бројна состојба како што е прикажано во табела 38.

Зголемување на бројот на свињите во 2021 година во споредба со 2020 година е забележан кај кај прасињата до 20 кг за 1,3% (573 грла), кај свињите за гоење за 24%, кај назимките и спрасни назимки за 1,8%, и кај маториците за 13% или за 3 337 грла. Намалување на бројната состојба е забележано кај категорија нерези, за 13,3% во споредба со бројна состојба на нерзи во 2020 година.

Табела 35: Бројна состојба на свињи по категории  2017-2021 година

|  |  |  |  |  |  |
| --- | --- | --- | --- | --- | --- |
| Категорија | 2017 | 2018 | 2019 | 2020 | 2021 |
| Прасиња до 20 kg | 61 266 | 53 741 | 32 353 | 44 053 | 44 626 |
| Свињи за тов | 80 019 | 80 101 | 61 006 | 74 297 | 91 290 |
| Назимки и спрасни назимки | 5 552 | 4 271 | 3 331 | 3 359 | 3 419 |
| Маторици | 20 162 | 18 920 | 13 000 | 14 603 | 16 528 |
| Нерези | 860 | 538 | 625 | 433 | 384 |

Извор: ДЗС, 2022

**Живинарство**

Вкупниот број на живина во 2021 година изнесува 1 484 025 броја, од кој на кокошки несилки отпаѓа 1 060 401 броја или 71,5%. Бројот на живината во 2021 година, во споредба со претходната година е намален за 9,7%.

Околу 86,1% од живината е застапена кај индивидуалниот сектор, додека само мал дел од 13,9% отпаѓа на одгледување на живина во деловните субјекти.

Табела 36: Број на живина и производство на јајца, 2017-2021

|  |  |  |  |  |  |
| --- | --- | --- | --- | --- | --- |
| Показател | 2017 | 2018 | 2019 | 2020 | 2021 |
| Број на живина | 1 840 173 | 1 828 287 | 1 562 089 | 1 643 462 | 1 484 025 |
| Кокошки несилки | 1 466 028 | 1 375 778 | 1 024 877 | 1 188 239 | 1 060 401 |
| Производство на јајца  (во илјада парчиња) | 224 596 | 181 783 | 141 284 | 183 152 | 130 914 |
| Просек по кокошка  (во парчиња) | 153 | 132 | 138 | 134 | 123 |

Извор: ДЗС, 2022


**Пчеларство**

Според податоци од Државен завод за статистика бројот на пчелни семејства во 2021 година е 312 623, односно зголемен е бројот на пчелните семејства во споредба со 2020 година за 0,9% или за 3 055 пчелни семејства. 2021 година беше неповолна година за пчеларството, заради слабиот принос на медот што се должи на неповолните временски услови.

Просечната цена на медот на пазарите на мало за 2021 година изнесуваше 456,32 денари за килограм, што претставува зголемување за 0,7%- во однос на 2020 година (453,20 ден/кг).

Цената на килограм органски мед, во 2021 година се движеше од 500,00 до 550,00 ден/кг, додека цената на поленот се движеше од 1.100,00 до 1.300,00 ден /кг или во просек по 1.200,00 ден/кг .

Приказ 14: Просечни цени на мед 2020 – 2021 година



Извор: ЗПИС 2022 година

1. Органско земјоделско производство

Развојот на органското земјоделско производство во Република Северна Македонија продолжува и се одржува согласно мерките утврдени во политиките за поддршка утврдени во Националната програма за земјоделство и рурален развој 2018–2022 година и Националниот план за органско производство 2013-2020 година.

Во последните три години се забележува тренд на пораст на бројот на органските оператори (субјекти) во органското производство.

Приказ 15: Број на органски оператори, 2018-2020 година

Извор: МЗШВ

Според состојбата на вкупното обработливо земјиште во 2020 година, под растително органско земјоделско про­изводство евидентирани се вкупно 3.957 ха. Најголемо учество во растителното органско прои­зводство имаат житните култури со 42,3%, овошни насади со 22,7%, фура­жните култури со 20,6%, лозови насади со 4,2%, аро­матичните/лековити растенија со 4,3%, градинарските култури со 3,7% и индустриските култури со 2%. Во сточарското органско производство водечка гранка е овчарството со 90% од вкупното органско сточарско производство. Говедарството учествува со 6,1% и козарството со 3,9% во вкупното сточарство. Во пчеларското органско производство вкупниот број на пчелни семејства во периодот од 2018 година има тренд на зголемување од 8.193 семејства во 2018 година на 9.826 пчелни семејства во 2020 година.

Приказ 16: Број на пчелни семејства, 2018-2020, извор МЗШВ

Извор: МЗШВ

Согласно Националната програма за земјоделство и рурален развој 2018 – 2022 година, финансиската поддршка на органското производство продолжи и во 2020 година. Поддршката за органското поризводство во 2020 година е повисока за 30% за фуражни култури во однос на висината на дирекните плаќања за конвенционалното производство, за 50% за поледелски култури, сточарско и пчеларско производство, за 70% за овоштарство и лозарство и за 100% за градинарско производство, како и покривање на 50% од трошоците за сертификација на органското производство.

1. Рибарствo

Рибите од риболовните води за вршење стопански и организирање рекреативен риболов (освен од водите за кои постојат посебни акти за забрана) се даваат на користење за вршење стопански риболов и организирање рекреативен риболов, по пат на концесија за период од 6 години согласно одредбите од Законот за рибарство и аквакултура.

Вкупното производство на риба во Република Северна Македонија се однесува на аквакултурното производство и уловот од стопанскиот риболов на отворените риболовни води.

Според евиденциите на Министерството за земјоделство, шумарство и водостопанство производството на поважните видови риби добиени од регистрираните субјекти во аквакултурата и од реализираниот улов од стопанскиот риболов на концесионерите за периодот 2018, 2019 и 2020 година изнесува:

|  |  |  |  |
| --- | --- | --- | --- |
| Вид риба | 2018\* | 2019\* | 2020\* |
| Вкупно/кг. | Вкупно/кг. | Вкупно/кг. |
| Пастрмка | 1.155.532 | 1.132.020 | 919.561 |
| Крап | 613.791 | 524.343 | 520.282 |
| Сом | 5.989 | 1.849 | 9.622 |
| Јагула | 407 | 352 | - |
| Други | 97.910 | 47.215 | 38.445 |
| Вкупно | 1.873.629 | 1.705.779 | 1.487.920 |

\*Извор Министерство за земјоделство, шумарство и водостопанство

Во аквакултурното производство, најзначајно е производството на пастрмка и крап. Покрај овие видови, во рибничките капацитети се произведуваат и сом, амур и толстолобик. Со вршење стопански риболов покрај пастрмката и крапот како позначајни економски видови се изловуваат и јагулата, сомот, црвеноперката, белвицата, кострешот, линишот и други.

1. Фитосанитарна политика

**Здравје на растенијата**

Фитосанитарната управа (ДФУ) при Министерството за земјоделство, шумарство и водостопанство (МЗШВ) во соработка со Државната фитосанитарна лабораторија – ДФЛ и Државниот инспекторат за земјоделство – ДИЗ, редовно ги спроведува активностите поврзани со здравјето на растенијата и одржливата употреба на производите за заштита на растенијата.

Активностите на Фитосанитарната управа поврзани со здравјето на растенијата се следниве:

Донесен е нов „Правилник со Листи на штетни организми, растенија, растителни производи и предмети и објекти“ (Службен весник бр. 91/21), кој што стапи во сила од 1 септември 2021 година. Целта на Правилникот е да се заштити земјата од потенцијални ризици при увоз на производи од растително потекло, во согласност со новата Регулатива (ЕУ) 2019/2072 година. Правилникот опфаќа 6 (шест) Листи, во кои се вклучени и итни мерки кои се дел од релевантното ЕУ aquis. Листите се ажурирани со најнови промени на условите за увоз на ЕУ. Во периодот од април до септември 2021 година се организирани повеќе обуки за фитосанитарните инспектори, лабораторискиот персонал и другите засегнати страни (производители, преработувачи, увозници и дистрибутери на растенија и растителни производи итн.);

Донесена е Програма за фитосанитарна политика за 2021 година („Службен весник на РСМ“ бр.12/2021), која го содржи и планот (програмата) за фитосанитарен мониторинг за следење на здравствената состојба и земање на примероци за лабораториска анализа на стратешките земјоделски култури: семенски и меркантилен компир, шумски видови, овошје, винова лоза, градинарски култури на отворени и затворени простори и тутунски растенија. Во програмата предмет на фитосанитарен мониторинг се дополнителни 5 (пет) приоритетни штетни организми.

Објавен е каталог за селектирани растителни штетни организми, кој опфаќа фитосанитарни дејства, карти за идентификација на штетници наменети за карантински штетни организми и истражувачки протоколи за истите;

Зголемен е капацитет на ФУ за анализа на собраните податоци преку вклучување на универзитетите и научно-истражувачките институции во спроведувањето на програмите за фитосанитарен мониторинг (ПМ). Потпишани се договори со институции кои се носители на јавни овластувања за извршување на задачи поврзани со здравјето на растенијата. Имено, во декември 2020 година беше објавен Јавен оглас за доделување на јавно овластување на научно-истражувачки установи поврзани со задачи од областа на здравјето на растенијата согласно член 72 точки 3, 4, 5, 6 и 9 од Законот за здравје на растенијата. Носителите на јавни овластувања, меѓу другите активности го реализираа и мониторингот на приоритетните штетни организми, кој е дел од ПМ за 2021 година;

Редовно ажурирање на здравствениот статус на растенијата за утврдување на присуство/отсуство или распространетост на регулирани штетни организми врз основа на достапните податоци од програмите за мониторинг, официјалните контроли, издадените пасоши за растенија и сл.;

Направена е проценка на ризик од штетници и утврдување на превентивни мерки против нивно ширење, вклучувајќи и итна проценка на ризик за регулирани штетници. Реализирана е онлајн обука за проценка на ризик за Aromia bungii и Potato spindle tuber viroid;

Подготвени се планови за управување со кризни состојби за 2 штетни организми: плановите за Ralstonia solanacearum и Xylella fastidiosa, придружени со генерален план за итни мерки и се развиени во согласност со Законот за здравјето на растенијата;

Подготвен е прирачник за интегрирано управување со штетници (ИПМ) за главните штетници и болести на винова лоза, пиперка и домат. Овој документ е изработен во рамки на активностите на проект посветен на зајакнување на националните капацитети за заштита од растителни штетници за некои од стратешките култури во Северна Македонија и

Имплементиран е систем на пасоши за растенија за производство на саден материјал од овошје и винова лоза во регистрирани расадници, во текот на 2021 година.

Во однос на дизајнот, развојот и имплементацијата на Фитосанитарниот информациски систем (ФИС), развиени се модули и обуката на корисниците е речиси завршена. Дополнително, развиен е нов модул за официјални контроли. Во моментов Фитосанитарниот информациски систем е распореден на продукциска средина и надлежните служби почнаа да го пополнуваат системот со расположливи податоци.

Во изградба е официјална веб-страница, како дел од Фитосанитарниот информациски систем. Таа ќе послужи како основна рамка за споделување информации. Мерките за карантин беа признати како превентивни, нехемиски мерки промовирани во 2020 година, прогласена за Меѓународна година посветена на здравјето на растенијата. Логото и слоганот на IYPH2020 беа преведени на македонски и албански јазик и испечатени на банери или користени на веб-страници и е-пошта. Во јули 2021 година, беше организирана работилница со логото на IYPH2020.

**Производи за заштита на растенија**

**Пласирање на пазарот**

Законот за фитофармација предвидува и транспонирање на Регулативата (ЕЗ) 1107/2009 и Директивата 2009/128 (ЕЗ) е донесен во декември 2020 година („Службен весник“, бр. 302/20).

Подзаконските акти што произлегуваат од горенаведениот Закон се подготвени и ќе бидат донесени до крајот на јуни 2022 година. Подзаконските акти кои произлегуваат од Законот се однесуваат на:

* Правилник за интегрирана заштита на растенија (Анекс III на Директивата 2009/128/ЕЗ),
* Правилник за обука за фитофармација и безбедно користење производи за заштита на растенија (член 5 и Анекс I на Директивата 2009/128/ЕЗ),
* Правилник за условите поврзани со правилно функционирање на опремата за нанесување производи за заштита на растенија и правила за вршење инспекција (Анекс II на Директивата 2009/128/EC1),
* Правилник за одобрување на активни супстанции за заштита на растенијата (Регулатива на Советот 2009/1107 EEC од 21 октомври 2009 година за ставање во промет производи за заштита на растенијата)

Како и, воспоставување систем за сертификација на опремата за апликација на производи за заштита на растенија.

Покрај правилникот, изготвен е и прирачник за инспектори, испечатен на македонски јазик за директна употреба. Прирачникот за обука на инспектори ги следи стандардите на ЕУ (EN-ISO16122) за опрема за нанесување, особено хоризонтални распрскувачи и распрскувачи за овоштарници и грмушки. Сепак, целосниот систем допрва треба да се примени во пракса.

Дополнително, изготвени се нацрт препораки за оперативниот систем за обука и сертификација/лиценцирање на професионални оператори, советници и дистрибутери на производи за заштита на растенија.

Во однос на воспоставувањето системи за обука со сертификати/лиценци за професионални оператори, дистрибутери и советници, програмата за обука е вклучена во правилникот и опфаќа теми наведени во Анекс I од Директивата 2009/128/ЕЗ. Изработен е сеопфатен прирачник за интегрирано управување со штетници како поддршка на имплементацијата на обуката, која треба да одговори на различни прашања за професионални оператори, советници и дистрибутери или трговци на мало на пестициди, кои ќе присуствуваат на обуката за да добијат сертификат/лиценца и/или корисничка картичка за купување на производите.

Изготвен е нацрт национален акционен план за интегрирана заштита на растенијата, чија главна цел е одржлива употреба на производи за заштита на растенија. Националниот акционен план за интегрирана заштита на растенијата треба да се финализира до крајот на 2023 година.

Програмата за фитосанитарна политика за 2021 година опфаќа и програма за мониторинг на производство, на користењето и складирањето производи за заштита на растенијата, како и на остатоците од пестициди во примарните земјоделски производи за 2021 година. Програмата е донесена и објавена во 2021 година („Службен весник“, бр. 12/21).

Потпишани се договори за фитосанитарна соработка со Албанија и Украина.

Активно учество во спроведувањето на ЦЕФТА Одлуката на Мешовитиот комитет на Централноевропскиот договор за слободна трговија од 2006 година за олеснување на трговијата со овошје и зеленчук со цел да се постигне олеснување на трговијата меѓу земјите од ЦЕФТА.

Во периодот од 8 ноември 2021 до 19 ноември 2021 година е извршена ревизорска мисија со цел да се проценат контролите за здравјето на растенијата што се применуваат во секторот компири, со цел укинување на забраната за увоз на меркантилен компир од Северна Македонија во Европската Унија.

Во рамките на Иницијативата за Отворен Балкан беше потпишан Договор за соработка во областа на ветеринарството, безбедноста на храната и фитосанитарната политика меѓу Република Северна Македонија, Албанија и Србија со цел да се олеснат трговските врски меѓу соседните земји.

Проектот за услуги EuropeAid/139253/DH/SER/MK „Подобрување на спроведувањето на законодавството за здравствена заштита на животните, безбедноста на храна и фитосанитарното законодавство и соодветните информативни системи“ обезбеди техничка поддршка во областа на здравјето на растенијата и производите за заштита на растенијата. Проектот заврши кон средината на август 2021 година.

Понатамошна техничка поддршка ќе се обезбеди во рамките на ТВИНИНГ ПРОЕКТОТ МК 19 ИПА АГ 01 21 „Подобрување на административните и оперативните капацитети на надлежните служби за заштита на растенијата“ што ќе започне од 1 февруари 2022 година.

**Фитосанитарен информативен систем - ФИС**

Во однос на идејното решение, развојот и спроведувањето на фитосанитарниот информативен систем (ФИС), развиени се сите предвидени модули и речиси е завршена обуката на корисниците. Покрај тоа, се развива нов модул за официјални контроли и за мапирање од областа на здравјето на растенијата. Во моментот ФИС е поставен на продукциска околина и ќе се започне со пополнување на содржината на системот.

Како дел од ФИС, во фаза на изработка е официјална веб-страница што ќе биде рамка за споделување информации.

ИТ системот на ДИЗ за увоз, извоз, реекспорт и транзит е надграден и целосно функционален во декември 2021 година. Новиот надграден ИТ систем се очекува да биде функционален во јули 2022 година.

Во следниот период ФИС ќе се анализира и ќе се дизајнираат, развија и спроведат нови модули.

**Фитосанитарна политика**

И покрај тоа што ситуацијата Covid-19 ги оневозможи и ги одложуваше настаните на терен и собирањето на различни засегнати страни, во 2021 година беа реализирани голем број активности и обуки, работилници, конференции (ЕФСА, проект ИПА, ФАО, состаноци на ЦЕФТА итн.) преку виртуелните онлајн платформи

Активностите во фитосанитарниот сектор беа со техничка помош во рамките на проектот ИПА 2015 „Подобрено спроведување на законодавството за здравјето на животните, безбедноста на храната и фитосанитарното законодавство и соодветните информациски системи“. Проектот ја поддржува политиката на ФУ во врска со новото ЕУ aquis за здравје на растенијата и пестицидите.

Во почеток на 2022 година започна со спроведување на твининг проектот Подобрување на административните и оперативните капацитети на органите за заштита на растенијата. Проектот се однесува на развиој на политиките и законската рамка, управување на фитосанитарната политика и комуникации, официјални контроли базирани на ризик и други официјални активности.

**Идни активности - Фитосанитарна политика**

Планирано е постојано зајакнување на капацитетите на надлежните органи во фитосанитарниот систем преку нови вработувања на специјалисти за заштита на растенија и редовни обуки на вработените заради потребата од надградување на знаењето и професионалниот развој во рамки на меѓународните обуки (GD SANTE-BTSF, TAIEX , Светска банка, ЕФСА, ФАО итн.), како и во рамките на ИПА-проектите.

Се планира да се подготви нов Закон за здравје на растенијата во текот на 2022 година, усогласен со aquis, вклучително и Регулативата (ЕУ) 2017/625, и да се ревидира Правилник со Листита на растенија, растителни производи, предмети и објекти, како и ревизија и изготвување на релевантна легислатива поврзана со производите за заштита на растенијата и сeмето и садниот материјал, вклучувајќи ја и областа на заштита на правата на растителните сорти итн. Ќе се ажурираат официјалните протоколи во областа на растителниот карантин, ќе се изготват упатства и релевантни дијагностички протоколи за здравјето на растенијата и производите за заштита на растенијата

Во исто време, се планира натамошно усогласување на националното законодавство, редовно спроведување на системот за пасоши за растенија, понатамошен развој и проширување на ФИС, како и континуирано собирање и обработка на податоците за состојбата на штетните организми во земјата и друго.

Во рамките на тековниотТвининг проект ќе се подготви прирачник за фитосанитарни инспектори (краток документ составен од најважните штетни организми, нивните производи домаќини, симптоми, изглед итн. со вклучени фотографии/слики). Воедно, продолжува натамошното усогласување на националното законодавство, редовна имплементација на системот за пасоши на растенијата, натамошен развој и проширување на ИТ системот PIS и ВРИ, како и континуирано собирање и обработка на податоци за статусот на штетните организми во земјата.

1. Управа за семе и саден материјал

Управата за семе и саден материјал во 2021 година ги реализира активностите кои произлегуваат од законската регулатива од областа на семенски и саден материјал за земјоделски растенијата и тоа:

Донесена е Програма за семе и саден материјал во 2021 година во износ од 1.500.000,00 денари од страна на Владата на Република Северна Македонија („Службен весник на Република Северна Македонија“ бр. 14/21), потребна за реализација на планираните активности на Управата за семе и саден материјал за 2021 година.

Издадени се 75 решенија на снабдувачи за семенски и саден материјал и истите се запишани во Регистарот на снабдувачи на семенски и саден материјал за производство, подготовка за пазар, трговија, увоз и извоз, кој го води Управата.

Во производна 2020/2021 година организирано е производство и сертификација на семенски и саден материјал од земјоделски растенија и тоа:

Пријавени површини за производство и сертификација на семенски материјал од пченица 2.260 ха, јачмен 1.160 ха, тритикале 70 ха и сточен грашок 229 ха.

Произведен е сертификациран семенски материјал од пченица 5.876.000 кг., јачмен 3.364.000 кг. и сточен грашок 215.000 кг.

Издадени се 48 Сертификати за конечно сертифициран саден материјал од винова лоза за произведени лозови садници 755.000 броја, калем гранки 6.085.000 број, ожилени калеми 158.080 броја и матични растенија 12.000 број.

Издадени се 41 Сертификати за конечно сертифициран саден материјал од овошни растенија за произведени овошни садници 656.513 броја, калем гранки 92.850 броја, вегетативни подлоги 110.000 броја, изданоци и избојници 562.100 броја, резници 2.000 броја, окуланти 45.200 броја, семеници 107.000 броја. семе 408 кг. и матични растенија 20.508 броја.

Издадени се околу 520.000 официјални етикети за сертифициран семенски и саден материјал ставен во трговија.

Доделени се јавни овластување на лаборатории за чување и одржување на референтни примероци на семенски и саден материјал од земјоделски растенија и јавни овластувања за статистичка обработка на податоци од испитување на сорти од земјоделски растенија.

Организирана е постконтрола на семенски материјал во овластени правни лица, земени се 124 мостри (мостри и контролни мостри) – сорти од снабдувачи на семенски материјал за испитување од партии семе ставени во трговија, истите се поставени во опитни полиња за нивно испитување.

Донесени се 2 правилника од Законот за семенски и саден материјал за земјоделски растенија и тоа:

1. Правилник за условите во поглед на просторната и техничката опременост, како и условите и начинот на работа кои треба да ги исполнуваат овластените правни лица за извршување на стручна контрола на производство на семенски посеви и насади на саден материјал, постконтрола, испитување на сорти од земјоделски растенија и статистичка обработка на податоците од испитување на сортата („Службен весник на Република Северна Македонија“ бр. 139/21) и

2. Правилник за изменување на Правилникот за начинот на работа, просторната и техничката опременост на овластените лаборатории и методите за испитување на квалитетот на семенскиот материјал кај земјоделските растенија („Службен весник на Република Северна Македонија“ бр. 139/21).

1. Државен инспекторат за земјоделство

Државниот инспекторат за земјоделство во 2021 година ги реализираше своите поставени работни задачи и цели согласно „Годишниот план за работа на инспекциската служба за 2021 година“. Активностите и динамика беа во насока на доследно спроведување на одредбите од законите и подзаконските акти кои се делокруг на работата на инспекторатот, преку вршење на инспекциски надзори и превземање на инспекциски мерки, кај правни и физички лица, кои работаат во овие области, но секогаш навремено постапуваше и по добиени сознанија, доставени информации, пријави и преставки за одредени неправилности и злоупотреби на терен, кога не се почитуваат одредбите од законите и подзаконските акти.

Државниот инспекторат за земјоделство во текот 2021 година има планирано 1.866 редовни, 458 контролни и 34.151 вонредни, или вкупно 36.475 инспекциски надзори. Во текот на годината извршени се 1.767 редовни, 533 контролни и 45.693 вонредни инспекциски надзори или вкупно 47.993 инспекциски надзори. Во текот на годината, дојде до намалување на планираните редовни и контролни инспекциски надзори, а за сметка на тоа се укажа потреба за зголемување на бројот од вонредните инспекциски надзори, со тоа дојде до надминување на степенот на реализација на годишниот план 2021 година на 131,587 % или по вид на надзор степенот на реализација е 94,69 % (редовени надзори), 133,79% (вонредни надзори) и 116,37 % (контролни надзори).

За 2021 година, беа предвидени 577 инспекциски мерки, како минимален број на квантитативни цели (планирани откривања на неправилности по ризични области), иако од досегашното искуство се покажа дека нивното планирање е неефикасно и во конкретниот случај тоа се докажа како такво и реализацијата на инспекциски мерки (702) е 121,66 %, и со тоа сметаме дека пред се делува субјективно при изборот на областа на која ќе се акцентира инспекциската мерка и во најголем број на случаеви предвидените откривања и претпоставените инспекциски мерки не се реализираат по дадениот план, односно најголем број на преземени инспекциски мерки произлегуваат од реализираните вонредните инспекциски надзори. За констатираните неправилности донесени се 463 решенија за отстранување на неправилности, издадени се 148 прекршочни платни налози. Заради неплатени прекршочни платни налози, Државните инспектори имаат поднесени 71 барања за поведување на прекршочна постапка пред надлежен орган и 20 кривични пријави.

Од страна на Државните фитосанитарни инспектори на 11-единаесет гранични премини и 10-десет места на натовар во 2021 година извршени се вкупно 61.479 инспекциски контроли, од кои 30.257 производи при увоз, на 25.773 производи при извоз, на 5.449 производи при провоз (транзит) и на 3.150 производи при реекспорт. Во I- то полугодие од 2021 година извршени се фитосанитарни прегледи на 25.937 пратки, а во II- тополугодие од 2021 година извршени се фитосанитарни прегледи на 22.163 пратки од земјоделски и шумски производи, дрвен материјал, семе и саден материјал при увоз, извоз, провоз (транзит) и реекспорт.

Согласно Програмата за фитосанитарната политика во 2021 година („Службен весник на Република Северна Македонија“ бр. 12/21 од 18.01.2021 и бр. 175/21 од 02.08.2021), а постапувајќи согласно Законот за здравјето на растенијата од планираните 1965 штетни организми, испитано е присуство на 1457 штетни организми со реализација на 74,1%, а постапувајќи по Законот за фитофармација од предвидениот број на примероци од 162 земени се вкупно 90 примероци со реализација од 55,5%. Целта на земање на вакви мостри е утврдување присуството или отсуството на штетни организми, заради веројатноста од можни ризици од штетни организми и тоа: кај семенски и меркантилен компир, градинарски култури, полјоделски култури, украсни и шумски растенија, овошни видови, винова лоза и тутун, како и при спроведување на мониторинг во областа на производство, преработка, складирање, дистрибуција, употреба и сообразност на производите за заштита на растенијата и резидуи од производи за заштита на растенијата во производи од примарно земјоделско производство.

1. Шумарство – Сектор за шумарство и ловство

**Општи карактеристики на шумарскиот сектор**

Согласно Уставот на Република Северна Македонија, шумите се прогласени за добро од општ интерес при што уживаат и посебна заштита. Шумите како природно богатство, покрај економската, имаат и значајна социјална и општокорисна функција. Сите активности на стопанисување со шумите (одгледување, користење и заштита) се регулирани со Законот за шумите („Службен весник на РМ”, бр.64/09, 24/11, 53/11, 25/13, 79/13, 147/13 , 43/14, 160/14, 33/15, 44/15, 147/15, 7/16 и 39/16).

На шуми и шумско земјиште во Република Северна Македонија отпаѓаат 1.159.600 ха (45% од целокупната територија), од кои вкупната површина под шумa изнесува 804.380 ха (39% од целокупната територија). Од 1970 година до денес површината е зголемена за повеќе од 140.000 ха преку пошумување на голини и ерозивни земјишта воглавно заради заштитна функција.

Според потеклото, шумите се класифицирани како:

* високостеблени, кои зафаќаат помалку од 30% од вкупната површина под шуми (254.725 ха) и учествуваат со 61,6% во вкупната дрвна резерва,
* нискостеблени, кои зафаќаат 70% од вкупната површина под шуми (548.425 ха) и учествуваат со 38,4% во вкупната дрвна резерва и
* средностеблени на површина од 1.230 ха.

По состав, шумите се 82% лисјарски, 12% четинарски и мешани 6%. Вкупната дрвна маса изнесува 82.948.018 м3, а вкупниот годишен прираст 1.567.289 м3 со просечен годишен прираст од 1,94 м3 по хектар. Плaнираниот годишен сечив етат (планирана годишна дрвна маса за сеча) изнесува околу 1.200.000 м3.

Согласно податоците од Посебните планови за стопанисување со шумите од декември 2020 година, идентификувани се и определени 2.298 ха шуми со заштитна намена, со цел да се заштитат изворите на вода, земјиштето од ерозија, хидроакумулациите и друго.

Според сопственоста, шумите во РСМ се во државна и приватна сопственост.

Шумите во државна сопственост зафаќаат 89 % од вкупната површина под шуми, а по дрвна резерва нивното учество е 92,2%. Шумите во приватна сопственост зафаќаат 11 % од вкупната површина под шуми и учествуваат со 7,8% во вкупната дрвна резерва. Стопанисувањето со шумите во државна сопственост го вршат ЈП „Национални шуми“, (во чиј состав се наоѓаат 30 подружници - шумски стопанства) и други правни лица кои вршат одгледување и заштита на шумите за посебна намена.

**Управување и стопанисување со шумските ресурси**

Преку Програмата за проширена репродукција на шумите се обезбедуваат финансиски средства од Буџетот на РСМ за реализација на следниве мерки: пошумување на голини и ерозивни земјишта, нега на шумски култури со прореди, мелиорација на деградирани шуми, санирање на опожарени шумски површини, обезбедување шумски саден материјал за пошумување на земјиште во приватна сопственост, превентивна заштита на шумите и шумските култури и друго.

Во 2021 година, преку Програмата за проширена репродукција на шумите за 2021 година се изврши пошумување на голини и ерозивни земјишта на вкупна површина од 71,23 ха и санирање на опожарени површини под шума и шумски култури на вкупна површина од 55,45 ха.

Во Република Северна Македонија има 47 расадници за производство на шумски саден материјал наменет за пошумување и за хортикултурно уредување и озеленување, од кои 12 расадници се на ЈП „Национални шуми“. Годишно во расадниците на ЈП “Национални шуми” со произведуваат околу 8.000.000 садници со семе од издвоени семенски состоини. Производството на посадочниот материјал се извршува по класична и контејнерска метода.

Дрвните видови кои се произведуваат се од автохтони и алохтони дрвни видови кои се од посебен интерес за шумарството, а помала количина се декоративни дрвни видови и грмушки кои својата примена ја наоѓаат во пејсажната архитектура.

Дел од видовата структура од шумски саден материјал е следнава: црн бор, бел бор, приморски бор, молика, смрча, ела, дуглазија, аризонски чемпрес, ариш, јасен, јавор, даб, багрем и други.

**Заштита на шумите**

Во 2021 година, согласно податоците од ЈП „Национални шуми“, настанати се вкупно 204 пожари, при што е опожарена површина од 12.315 ха и изгорена е дрвна маса во количина од 490.021,00 м3.

Сите овие шумски пожари беа резултат на човечки активности, т.е. палење на стрништа во земјоделството, незаконско проширување на површините под пасишта за штета на шумите, невнимателно ракување со оган од несовесни граѓани и што е најкритично - случаи со намерно подметнување на пожар со познати /непознат сторител итн.

Центарот за управување со кризи во меѓувреме, согласно нејзините законски надлежности во делот на пожарите, преку апликација до JICA – Јапонската агенција за меѓународна соработка имплементира проект во својство на национален координатор со наслов „РАЗВОЈ НА ИНТЕГРИРАН СИСТЕМ ЗА ПРЕВЕНЦИЈА И РАНО ПРЕДУПРЕДУВАЊЕ ОД ШУМСКИ ПОЖАРИ“.

Генерална цел е подобрување на Системот за управување со кризи и механизмите на Националната платформа за намалување на ризици од несреќи и катастрофи, преку зајакнување на техничките и оперативните капацитети на клучните субјекти кои се инволвирани во мерките и активностите на превенција, рано предупредување и справување со шумски пожари и пожари на отворен простор.

На веб базираната апликација од MKFFIS (Macedonian Forest Fire Information System) развиена од страна на проектот може да се пристапи од страна на јавноста на следниот линк http://mkffis.cuk.gov.mk

Следејќи ги појавите кои се јавуваат во природните и новоподигнатите шумски насади од аспект на заштита на шумите и шумските култури, Министерството за земјоделство, шумарство и водостопанство, организира известувачко-дијагнозно прогнозна служба во шумарството (ИДП Служба) на Република Северна Македонија. За подобро функционирање на ИДП Службата, Министерството за земјоделство, шумарство и водостопанство го има определено Шумарскиот факултет во Скопје - Катедра за заштита на шумите и дрвото, како центар на службата.

На крајот на секоја година, врз основа на податоците добиени од терен од сите субјекти кои стопанисуваат со шумите (без оглед на намената), сопствените согледувања од терен и резултатите од лабораториските анализи и испитувања, Центарот за ИДП Службата на крајот на годината изготвува детален извештај за присуството на штетни инсекти, растителни болести и други причинители на оштетувања во природните и новоподигнатите шумски насади за тековната година.

Согласно деталниот извештај, во текот на 2021 година, здравствената состојба на шумите е на задоволително ниво.

Боровиот четник од генерацијата 2021/2022 година во црнборовите новоподигнати насади во поголем дел од претходно загрозените региони има тренд на ретроградација на бројноста на неговите популации, при што е загрозена помала површина на која интензитетот на напад е оценет од слаб до среден. Од тие причини не се препорачуваат мерки за негово уништување, туку се препорачува да се продолжи со континуиран мониторинг на неговата појава, однесувањето, здравствената состојба на гасениците и популационата динамика во црнборовите култури во следните региони: Битолскиот, Прилепскиот, Кумановскиот, Кривопаланечкиот, Скопскиот, Велешкиот, Неготинскиот, Кавадаречкиот, Светиниколскиот, Штипскиот, Кочанскиот, Виничкиот и Пехчевскиот регион.

Од поткорниците во 2021 година, најзагрозени се новоподигнатите насади од црн и бел бор во регионите на Штип, Кочани, Делчево, Велес, Битола, Прилеп, Берово, Пехчево, Струмица и Радовиш, поради што се наметнува потреба од сериозна санација на состојбата, почнувајќи од пролетта 2022 година.

На одделни микролокалитети има констатиран напад од пагасеници на црвеникавата борова оса во црнборовите култури во Кумановскиот, Скопскиот, Светиниколскиот, Неготинскиот, Струмичкиот и Тетовскиот Регион, каде во наредниот период треба да се посвети поголемо внимание.

Во листопадните шуми состојбата е добра поради малата популациона застапеност на жолтомешката (Euproctis chrysorrhoea) и губарот (Lymantria dispar L.).

Во однос на појавата на растителните болести, се препорачува понатамошно следење на појавата на сушење на црнборовите дрвја во боровите култури во регионите на: Кумановско, Кривопаланечко, Кочанско, Делчевско, Светиниколкско, Штипско, Велешко, Радовишко и Неготинско и благовремено и задолжително отстранување од шума на сите стебла кои се во фаза на сушење или потполно суви.

Исто така, треба да се продолжи со вршење на мониторинг и на паразитските и полупаразитските растенија, со цел да се контролира нивната состојба на терен.

Според досега изнесеното се наметнува потребата ИДП Службата внимателно да ја следи состојбата на потенцијалните економски штетени инсекти и растителни болести во наредната 2022 година, кои се закануваат да ги загрозат природните и новоподигнатите шумски насади кај нас, за навремено преземање на мерки за превентивна заштита на шумите во Република Северна Македонија.

**Ловство и ловен туризам**

Република Северна Македонија го зафаќа централното подрачје на Балканскиот полуостров кое е испреплетено со речни долини, котлини и високи планини, кои достигнуваат до 2.800 м.н.в. и сето тоа овозможува услови за развивање и негување на ловот и ловниот туризам како профитабилна стопанска дејност. Покрај организациониот, човечкиот и физичкиот потенцијал, најзначајниот ресурс на ловниот туризам е приодниот потенцијал, односно ловниот дивеч (ситен, прелетен и крупен) и ловиштата (отворени и оградени).

Во Република Северна Македонија востановени се вкупно 266 ловишта, од кои 122 се за крупен и 144 за ситен дивеч. Од нив четири се државни ловишта за крупен дивеч: „Јасен“, „Јасен I“ – Скопје, „Лешница“-Тетово и „Полаки“-Кочани и две ловишта за ситен дивеч „Фазанерија“ – Скопје и „Трубарево“ – Скопје, кое е наменето за наставно - научни цели.

Што се однесува до сегашната понуда и побарувачка на дивечот во ловниот туризам може да се каже дека ловиштата во државава претставуваат одлична дестинација за поголем број странски гости, како за лов на ситен дивеч (еребица и миграторни видови), така и за лов на крупен дивеч (дивокоза, волк, погонски лов на диви свињи во отворени или во оградени ловишта), а посебно за лов на алохтони видови дивеч кои што во овој дел од Европа можат да се најдат само во ловиштата во Република Северна Македонија. Поради овој факт, постои голем интерес кај странските ловци-туристи за отстрел на критскиот козорог, други видови на диви кози и овци, елен aксис, сика елен и други алохтони видови.

Ловната туристичка понуда во ловиштата во Република Северна Македонија е единствена, зашто на ловците-туристи им нуди лов на десетина различни видови крупен дивеч на едно место, што постојат само кај нас. Понуда за отстрел на овие видови не постои во Европа во ниту една ловно-туристичка дестинација што на едно место може да понуди толкав број крупен и трофеен дивеч, како што го нудат ловиштата во Република Северна Македонија. Од видови на крупен, проретчен и редок дивеч низ целиот свет, во нашите ловишта покрај дивокозата, срната и дивата свиња, можат да се ловат и обичниот елен, еленот лопатар, муфлонот и ретките видови: сика елен, елен аксис, берберска овца-аудад, рацка овца, хималајски тар, критски козорог, фор хорн, фералд коза и други мошне атрактивни видови.

Освен тоа, ловиштата во Република Северна Македонија нудат и отстрел на ситен дивеч, вклучувајќи ги и миграторните видови, а нудат и отстрел на мошне атрактивните полски еребици, како редок дивеч во Европа, кој што исчезнал во другите автохтони хабитати. За врвните птичари во Европа, ловиштата во Република Северна Македонија што се уште имаат солидни популации на полска еребица, нудат одлични услови за обучување кучиња во пролет и на есен со т.н. „продажба на мирис“. За овој вид туризам се заинтересирани одгледувачите на кучиња од Италија, Грција, Данска и многу други развиени кинолошки центри.

1. Управа за хидрометеоролошки работи

#### Климатски подрачја во Република Северна Македонија

Поаѓајки од искуствата на повеќето климатски класификации и адекватниот пристап за територијата на Република Северна Македонија ги разликуваме следните похомогени климатски подрачја [[9]](#footnote-9)

* Субмедитеранско подрачје (50 – 500 м)
* Умерено – континентално – субмедитеранско подрачје (до 600 м)
* Топло континентално подрачје (600 – 900 м)
* Ладно континентално подрачје (900 – 1100 м)
* Подгорско – континентално – планинско подрачје (1100 – 1300)
* Горско – континентално планинско подрачје (1300 – 1650 м)
* Субалпско планинско подрачје (1650 – 2250 м)
* Алпско планинско подрачје (под 2250 м)

Субмедитеранското подрачје зафаќа мали површини кои се целосно земјоделски. Ограничено е на најјужниот дел на Вардарската Долина (Гевгелиско – Валандовскиот регион до Демир Капија), потоа во Дојранско и југозападниот дел на Струмичко, а се карактеризира со најблагопријатни климатски и педолошки услови за производство на раноградинарски култури, производство на винова лоза, овошни култури и др.

Континенталното – субмедитеранското подрачје. Заедно со првата зона, континенталното – субмедитеранското подрачје зафаќа површина од 897.000 ха или 34,9 % од територијата на Република Северна Македонија. Се простира во деловите покрај Повардарието, од Демир Капија се до северната граница (Демиркаписко, дел од Тиквеш, Велешка и Скопска котлина), помали делови околу реката Пчиња, деловите околу долното и средното течение на Црна река, Брегалница и нејзините притоки. Се карактеризира со студени и влажни зими и топли, сушни лета каде што постојат поволни климатски и почвени услови за земјоделско производство.

Топлото коонтиненталното подрачје зафаќа површина од околу 704.000 ха или 27,4 % од површината од нашата земја. Се простира на деловите од Полошката, Кичевската, Дебарската, Струшката, Охридската и Преспанската котлина како и Пелагонија. Претставува преоден регион меѓу медитеранската и континенталната клима, односно подрачје каде доминира топлата континентална клима со слабо влијаните на медитеранот (што се манифестира преку медитеранскиот плувиометриски режим). Тоа се подрачја каде што се застапени житните култури, овошките и виновата лоза.

Ладното континентално подрачје зафаќа површина од 342.000 ха или 13,3 % од површината на државата, и тоа во суштина е понискиот дел од планините, каде рељефот е планински со геолошки супстрат од компактни карпи. Според климатските показатели ова подрачје е постудено и повлажно од предходното во кое доминира студената континентална клима со извесно влијание на планинската клима.

Подгорско континенталното планинско подрачје зафаќа површина од 250.000 ха или 9,7 %. Ова е подрачје на климазоналната заедница на буковата шума.

Горско континентално планинско подрачје зафаќа површина од 10,4 % или 269.000 ха. Тоа е подрачје на горска букова шума, распространета на целата површина од Република Северна Македонија, каде релјефот е исклучително планиски.

Субалпско планинско подрачје со површина од 97.000 ха или 3,8 % од површината на земјата со широка распространетост на неколку шумски заедници и тоа претежно четинари (ела, смрча, молика и кривуљ).

Алпско планинско подрачје се протега на височини над 2.250 м. и има површина од 13.000 ха или 0,5%, и овде нема шумски растителни заедници. Тоа е подрачје на високопланински тревни заедници и тоа на планините: Кожуф, Ниџе, Баба, Дешат, Кораб, Шар планина и Јакупица. Врнежите од дожд во овие региони варираат меѓу 500 и 800 мм.

#### Агрометеоролошка анализа на временските услови во Република Северна Македонија во периодот јануари-декември 2021 година

Анализата на влијанието на временската состојба врз земјоделските култури во производната 2021 година, е направена врз основа на податоци од оригиналната документација на Управата за хидрометеоролошки работи. Во агрометеоролошката анализа се опфатени 8 станици, распоредени во различни климатолошки региони во Републиката, при што се опфатени подрачја со медитеранска и изменето медитеранска клима (Гевгелија, Струмица, Демир Капија и Скопје), како и подрачја со континентална клима (Прилеп, Битола и Штип) и изменето планинска клима, реонот на Берово.

Производната 2021 година започна со повисоки среднодневни температури, минимални и максимални, повисоки од просечните, со чести врнежи од дожд особено во првата половина, додека првиот снег беше забележан кон средината на месец јануари. Вкупните количества на врнежи на многу места многу го надминаа многугодишниот просек, со исклучок на Гевгелија и Штип, каде истите беа подпросечни.

Следните два месеци, невообичаено топли, со пониски количества врнежи но повисоки и средномесечни максимални и минимални температури, што од земјоделски аспект не беше добро, заради можноста овошните култури да отпочнат со вегетацијата, предвремено, а опасноста од касни пролетни мразеви сеуште беше присутна, што во наредниот период се покажа како пресудно за губење на дел од родот, баш како причина беа ладните бранови и појавата на ниски негативни температури.

Ниските количества на врнежи се провлекуваа и во наредните неколку месеци, но сепак оние во март и април беа со забележителни количества од околу 40 л/м2, кои го спасија производството на житни култури во вистински момент. Сушното лето продолжи се до октомври кога напротив се забележани врнежи скоро цел месец каде наврнаа на сите мерни места над 100л/м2, а на многу места и околу 150 л/м2, што беше одличен почеток на есента за предстојната сеидба, но и од хидролошки аспект за надополнување на вештачките акумулации кои беа скоро искористени со летната реколта.

Ноември месец помина без врнежи, што овозможи непречена сеидба на есенските посеви, со доволно влага во почвата што гарантираше успешно поникнување и почетен развој, така што првиот снег и формирањето на снежната покривка беше забележана кон крајот на ноември и почекот на декември, кој заради повисоките дневни температури, не се задржа долго, но допринесе за зголемување на влагата во почвата во слојот каде што се наоѓаше кореновиот систем на штотуку поникнатите култури.

Позитивните отстапувања кај врнежите се движеа од 70 до 263 л/м2, што покажува дека сепак се работи за релативно влажна година, но со нерамномерен распоред на врнежите.

Погледнати табеларните прикази на годишно ниво се забележува дека средномесечните температури на воздухот се повисоки за 0,8 до 1,2 оС, додека средномесечните максимални температури имаат поголеми отстапувања и истите се во границите од 1,0 до 1,9 оС.

Пораст има и кај средните минимални температури кој се движи од 0,1 до 0,6 оС, што се должи на топлиот почеток на зимата и првите месеци од пролетта.

Релативната влажност на воздухот заради потоплите и надпросечни температурни услови бележи пад во средните годишни вредности од 1 до 5%.

Општо погледната производната 2021 година од аспект на житните култури беше успешна, а родот го спасија врнежите забележани во втората половина од март и април, кои дојдоа во времето на вретенење и класање, најбитните фази од развојот на посевите.

Пролетните окопни култури во периодот на сеидба и расадување имаа доволно влага во почвата за нивно отпочнување на вегетацијата, додека во летните месеци се наложуваше потребата од наводнување, во реоните кои се покриени со вакви системи.

Постигнатите приноси кај посевите беа на задоволително ниво, на некои места и високи, додека кај виновата лоза и кај овошките имаше просечни или помали приноси кои беа како резултат на појавата на негативни температури во пролетта, и штетите предизвикани од касните пролетни мразеви.

Временските услови, погледнати на годишно ниво во трите последователни години, а тоа се 2019, 2020 и 2021 се многу слични, со претежно сушни зими, без врнежи од снег и со задоцнета зима во пролет, со касни пролетни мразеви, што наведува на податокот дека сепак нешто се случува со климата над нашето поднебје, што треба, но и предизвикува внимание кај стручните лица и кај агрометеоролозите посебно.

Генералната оценка за 2021 година сепак е позитивна, со релативно добри приноси кај житните култури, проретчени но просечни приноси кај овошките и виновата лоза, квалитетен род на грозјето што треба и резултира со квалитетни вина.

Во продолжение даден е табеларниот приказ на параметрите кои се земени во анализата за секоја метеоролошка станица посебно.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | |  | |  | | | |  | |  | |  | |  | |  | |  | |  | |  | |  | |  | |  | |  | |
| **Табела 1: Средномесечна температура на воздухот (°C)** | | | | | | | | | | | | | | | | | |  | |  | |  | |  | |  | |  | |  | |  | |
| **Период: 2021 година** | | | |  | |  | |  | | | |  | |  | |  | |  | |  | |  | |  | |  | |  | |  | |  | |
| **Метеоролошка станица** | | **I** | | **II** | | **III** | | **IV** | | | | **V** | | **VI** | | **VII** | | **VIII** | | **IX** | | **X** | | **XI** | | **XII** | | **просек** | | **1981/2021** | | **Отстапување** | |
| **Гевгелија** | | 5.6 | | 7.8 | | 8.9 | | 12.6 | | | | 20.4 | | 25.0 | | 29.1 | | 28.6 | | 21.7 | | 12.8 | | 11.1 | | 6.1 | | 15.8 | | 14.8 | | 1.0 | |
| **Битола** | | 2.9 | | 3.3 | | 5.6 | | 10.8 | | | | 18.1 | | 21.2 | | 25.2 | | 25.1 | | 18.4 | | 9.8 | | 8.1 | | 2.7 | | 12.6 | | 11.4 | | 1.2 | |
| **Демир Капија** | | 5.5 | | 6.7 | | 7.8 | | 12.3 | | | | 19.5 | | 23.7 | | 28.3 | | 27.8 | | 20.3 | | 11.6 | | 10.2 | | 4.6 | | 14.9 | | 13.8 | | 1.1 | |
| **Струмица** | | 4.1 | | 5.8 | | 7.4 | | 11.9 | | | | 18.7 | | 22.1 | | 27.0 | | 25.9 | | 19.3 | | 10.7 | | 8.5 | | 3.3 | | 13.7 | | 12.9 | | 0.8 | |
| **Прилеп** | | 3.1 | | 4.3 | | 5.1 | | 9.6 | | | | 16.9 | | 20.6 | | 24.4 | | 24.5 | | 17.5 | | 9.3 | | 8.4 | | 3.1 | | 12.2 | | 11.5 | | 0.7 | |
| **Скопје** | | 3.0 | | 5.5 | | 6.5 | | 11.2 | | | | 18.2 | | 22.9 | | 26.9 | | 26.3 | | 19.8 | | 11.1 | | 9.3 | | 3.6 | | 13.7 | | 12.8 | | 0.9 | |
| **Штип** | | 4.4 | | 5.9 | | 6.4 | | 11.4 | | | | 18.5 | | 22.3 | | 26.9 | | 26.3 | | 19.3 | | 11.2 | | 9.5 | | 3.8 | | 13.8 | | 13.0 | | 0.8 | |
| **Берово** | | 1.1 | | 2.5 | | 2.2 | | 7.4 | | | | 14.0 | | 17.1 | | 21.4 | | 20.7 | | 14.1 | | 7.0 | | 6.3 | | 1.4 | | 9.6 | | 8.5 | | 1.1 | |
|  | |  | |  | |  | |  | | | |  | |  | |  | |  | |  | |  | |  | |  | |  | |  | |  | |
| **Табела 2: Средномесечна максимална температура на воздухот (°C)** | | | | | | | | | | | | | | | | | | | | | |  | |  | |  | |  | |  | |  | |
| **Период: 2021 година** | | | |  | | |  | | |  | |  | |  | |  | |  | |  | |  | |  | |  | |  | |  | |  | |
| **Метеоролошка станица** | | **I** | | **II** | | | **III** | | | **IV** | | **V** | | **VI** | | **VII** | | **VIII** | | **IX** | | **X** | | **XI** | | **XII** | | **просек** | | **1981/2021** | | **Отстапување** | |
| **Гевгелија** | | 11 | | 15.3 | | | 15.5 | | | 19.5 | | 27.5 | | 33.1 | | 37.1 | | 37.6 | | 30.1 | | 19.3 | | 16.5 | | 11.2 | | 22.8 | | 21.2 | | 1.6 | |
| **Битола** | | 8.2 | | 10.9 | | | 12.0 | | | 17.4 | | 24.7 | | 28.7 | | 33.0 | | 33.6 | | 25.9 | | 15.7 | | 14.1 | | 7.5 | | 19.3 | | 17.4 | | 1.9 | |
| **Демир Капија** | | 9.8 | | 13.4 | | | 14.0 | | | 18.6 | | 26.2 | | 32.0 | | 36.4 | | 36.6 | | 28.3 | | 17.5 | | 14.9 | | 9.1 | | 21.4 | | 19.9 | | 1.5 | |
| **Струмица** | | 9.8 | | 14.1 | | | 14.3 | | | 18.9 | | 25.8 | | 30.6 | | 34.8 | | 34.7 | | 27.7 | | 17.5 | | 14.3 | | 8.9 | | 21.0 | | 19.4 | | 1.6 | |
| **Прилеп** | | 7.8 | | 10.8 | | | 11.0 | | | 16.0 | | 23.2 | | 27.4 | | 31.3 | | 32.0 | | 24.2 | | 14.9 | | 13.7 | | 6.9 | | 18.3 | | 17.3 | | 1.0 | |
| **Скопје** | | 7.3 | | 12.1 | | | 12.4 | | | 17.8 | | 24.9 | | 30.5 | | 34.7 | | 34.5 | | 27.2 | | 17.0 | | 14.2 | | 7.4 | | 20.0 | | 18.5 | | 1.5 | |
| **Штип** | | 8.6 | | 12.3 | | | 12.2 | | | 17.6 | | 25.0 | | 29.3 | | 34.5 | | 34.3 | | 26.8 | | 17.2 | | 14.4 | | 8.4 | | 20.1 | | 18.9 | | 1.2 | |
| **Берово** | | 6.7 | | 10.4 | | | 8.8 | | | 14.5 | | 21.6 | | 24.6 | | 30.2 | | 30.5 | | 23.4 | | 14.7 | | 14.3 | | 6.3 | | 17.2 | | 15.4 | | 1.8 | |
|  | |  | |  | | |  | | |  | |  | |  | |  | |  | |  | |  | |  | |  | |  | |  | |  | |
| **Табела 3: Средномесечна минимална температура на воздухот (°C)** | | | | | | | | | | | | | | | | | | | |  | |  | |  | |  | |  | |  | |  | |
| **Период: 2021 година** | | | |  | |  | |  | | | |  | |  | |  | |  | |  | |  | |  | |  | |  | |  | |  | |
| **Метеоролошка станица** | | **I** | | **II** | | **III** | | **IV** | | | | **V** | | **VI** | | **VII** | | **VIII** | | **IX** | | **X** | | **XI** | | **XII** | | **просек** | | **1981/2021** | | **Отстапување** | |
| **Гевгелија** | | 1.6 | | 1.8 | | 3.3 | | 6.4 | | | | 12.2 | | 16.8 | | 20.8 | | 20.5 | | 14.9 | | 8.2 | | 7.3 | | 2.0 | | 9.6 | | 9.0 | | 0.6 | |
| **Битола** | | -1.2 | | -2.8 | | 0.2 | | 3.9 | | | | 9.8 | | 11.4 | | 15.3 | | 14.5 | | 10.0 | | 4.6 | | 3.2 | | -1.5 | | 5.6 | | 5.3 | | 0.3 | |
| **Демир Капија** | | 1.6 | | -0.1 | | 1.7 | | 5.9 | | | | 11.6 | | 14.6 | | 19.2 | | 18.8 | | 12.2 | | 6.5 | | 5.6 | | 0.4 | | 8.2 | | 7.8 | | 0.4 | |
| **Струмица** | | -0.2 | | -0.7 | | 0.9 | | 4.9 | | | | 10.0 | | 13.3 | | 17.5 | | 16.7 | | 11.4 | | 5.9 | | 4.2 | | -1.4 | | 6.9 | | 6.6 | | 0.3 | |
| **Прилеп** | | -0.7 | | -0.9 | | 0.1 | | 3.9 | | | | 10.1 | | 13.0 | | 17.0 | | 16.6 | | 11.5 | | 5.4 | | 4.3 | | -0.6 | | 6.6 | | 6.2 | | 0.4 | |
| **Скопје** | | -0.4 | | -0.2 | | 1.5 | | 5.3 | | | | 11.3 | | 15.9 | | 19.5 | | 18.5 | | 13.3 | | 6.6 | | 5.6 | | 0.2 | | 8.1 | | 7.5 | | 0.6 | |
| **Штип** | | 0.4 | | -0.6 | | 0.5 | | 4.9 | | | | 11.4 | | 14.6 | | 19.0 | | 17.9 | | 12.1 | | 6.3 | | 5.3 | | -0.2 | | 7.6 | | 7.5 | | 0.1 | |
| **Берово** | | -3.8 | | -4.0 | | -3.2 | | 1.0 | | | | 6.5 | | 9.2 | | 12.3 | | 11.8 | | 6.6 | | 2.0 | | 1.3 | | -2.8 | | 3.1 | | 2.5 | | 0.6 | |
|  | |  | |  | |  | |  | | | |  | |  | |  | |  | |  | |  | |  | |  | |  | |  | |  | |
| **Табела 4: Месечна сума на врнежи (mm)** | | | | | | | | | | | |  | |  | |  | |  | |  | |  | |  | |  | |  | |  | |  | |
| **Период: 2021 година** | | | |  | | |  | | |  | |  | |  | |  | |  | |  | |  | |  | |  | |  | |  | |  | |
| **Метеоролошка станица** | | **I** | | **II** | | | **III** | | | **IV** | | **V** | | **VI** | | **VII** | | **VIII** | | **IX** | | **X** | | **XI** | | **XII** | | **∑** | | **1981/2021** | | **Отстапување** | |
| **Гевгелија** | | 131.7 | | 13.5 | | | 40.5 | | | 25 | | 5.7 | | 27.6 | | 1.1 | | 0.5 | | 38.9 | | 143.0 | | 32.3 | | 49.6 | | 509 | | 678.6 | | -169.2 | |
| **Битола** | | 144.2 | | 50.1 | | | 51.6 | | | 41.7 | | 13.9 | | 50.3 | | 27.7 | | 9.0 | | 18.1 | | 175.9 | | 57.3 | | 50.3 | | 690 | | 619.9 | | 70.2 | |
| **Демир Капија** | | 122.4 | | 37.3 | | | 41.4 | | | 41.9 | | 20.6 | | 32.2 | | 9.8 | | 2.6 | | 23.1 | | 146.8 | | 25.5 | | 50.2 | | 554 | | 554.8 | | -1.0 | |
| **Струмица** | | 153.1 | | 33.7 | | | 45.0 | | | 41.3 | | 12.8 | | 32.4 | | 2.4 | | 32.5 | | 39.3 | | 149.4 | | 37.7 | | 105.0 | | 685 | | 564.4 | | 120.2 | |
| **Прилеп** | | 125.0 | | 37.1 | | | 47.8 | | | 36.0 | | 9.4 | | 31.1 | | 39.1 | | 15.1 | | 36.2 | | 116.6 | | 59.2 | | 48.9 | | 602 | | 510.1 | | 91.4 | |
| **Скопје** | | 78.8 | | 32.8 | | | 45.6 | | | 37.2 | | 20.2 | | 35.5 | | 37.6 | | 38.3 | | 12.5 | | 137.8 | | 49.4 | | 38.1 | | 564 | | 478.6 | | 85.2 | |
| **Штип** | | 116.1 | | 18.6 | | | 44.0 | | | 25.1 | | 34.5 | | 35.8 | | 3.2 | | 25.4 | | 18.1 | | 109.5 | | 35.3 | | 55.0 | | 521 | | 551.1 | | -30.5 | |
| **Берово** | | 176.3 | | 39.3 | | | 57.8 | | | 47.9 | | 131 | | 39.4 | | 2.4 | | 26.6 | | 29.3 | | 148.1 | | 46.6 | | 105 | | 850 | | 586.3 | | 263.3 | |
|  | |  | |  | | |  | | |  | |  | |  | |  | |  | |  | |  | |  | |  | |  | |  | |  | |
| **Табела 5: Средномесечна релативна влажност на воздухот (%)** | | | | | | | | | | | | | | | | | | | |  | |  | |  | |  | |  | |  | |  | |
| **Период: 2021 година** | | | |  | |  | | | |  | |  | |  | |  | |  | |  | |  | |  | |  | |  | |  | |  | |
| **Метеоролошка станица** | | **I** | | **II** | | **III** | | | | **IV** | | **V** | | **VI** | | **VII** | | **VIII** | | **IX** | | **X** | | **XI** | | **XII** | | **просек** | | **1981/2021** | | **Отстапување** | |
| **Гевгелија** | | 72 | | 66 | | 56 | | | | 64 | | 53 | | 52 | | 44 | | 46 | | 55 | | 74 | | 77 | | 69 | | 61 | | 66 | | -5 | |
| **Битола** | | 77 | | 72 | | 63 | | | | 61 | | 52 | | 57 | | 49 | | 44 | | 57 | | 81 | | 81 | | 81 | | 65 | | 68 | | -3 | |
| **Демир Капија** | | 74 | | 69 | | 61 | | | | 62 | | 55 | | 55 | | 44 | | 44 | | 56 | | 78 | | 77 | | 77 | | 63 | | 66 | | -3 | |
| **Струмица** | | 78 | | 75 | | 63 | | | | 66 | | 57 | | 60 | | 47 | | 51 | | 61 | | 82 | | 84 | | 82 | | 67 | | 72 | | -5 | |
| **Прилеп** | | 76 | | 69 | | 64 | | | | 60 | | 53 | | 55 | | 50 | | 44 | | 57 | | 78 | | 77 | | 76 | | 63 | | 68 | | -5 | |
| **Скопје** | | 76 | | 70 | | 59 | | | | 61 | | 56 | | 53 | | 47 | | 44 | | 53 | | 77 | | 77 | | 75 | | 62 | | 67 | | -5 | |
| **Штип** | | 73 | | 70 | | 63 | | | | 62 | | 57 | | 59 | | 45 | | 44 | | 54 | | 74 | | 74 | | 76 | | 63 | | 67 | | -4 | |
| **Берово** | | 80 | | 73 | | 74 | | | | 72 | | 69 | | 74 | | 59 | | 60 | | 69 | | 81 | | 78 | | 81 | | 73 | | 74 | | -1 | |

1. Агенција за поттикнување на развојот на земјоделството (АПРЗ)

Агенцијата за поттикнување на развојот на земјоделството, како национален советодавен сервис, има широк спектар на услуги кои преку разновидни активности обезбедува неопходни информации, совети, обуки, консултации, поддршка и помош потребни за земјоделските производители и останатите чинители во руралните средини, со цел олеснување и развој на нивните технички, организациски и управувачки вештини и практики за подобрување на нивната економија и животен стандард.

**Реализација на Програми - Програма: Советодави услуги**

АПРЗ преку системот на давање на советодавни услуги на ЗС, овозможува трансфер на знаења и информации, како и нивна примена во насока на подобрување на квалитетот и квантитетот на земјоделското производство со економска оправданост, конкурентност на пазарите.

Во 2021 година АПРЗ располагаше со 85 квалификувани земјоделски советници преку кои ги обезбедуваше советодавните услуги. Бројот на советници од година во година е во континуиран пад и не соодветствува со бројот на земјоделски стопанства односно баратели кои имаат потреба од советодавни услуги.

Вкупно дадени советодавни услуги (совет/информации/техничко-административна поддршка) на **11.897 земјоделски стопанства** од кои:

* мажи: 10.101 земјоделски стопанства (85%)
* жени: 1.796 земјоделски стопанства (15%)

При теренски активности биле реализирани вкупно 92.492 км.

* Месечен просек 7.707 км.
* Просечно 90 км советодавец/месечно

***Потпрограма 1:*** Подобрени знаења и вештини на земјоделците за растително и сточарско производство

Активностите за реализација на оваа потпрограма особено се насочени кон зголемување на конкурентната и продуктивноста на земјоделските стопанства преку обезбедување квалитетни советодавни услуги за зголемен принос и квалитет на земјоделските производи, како и заштита на животната средина преку правилна примена на добри земјоделски практики.

Совети по специјалност добиле 3.498 земјоделски стопанства од кои:

Совети од растително производство добиле 2.604 земјоделски стопанства од 55 советодавци, од кои:

* информации на 204 земјоделски стопанства и
* совети на 2.400 земјоделски стопанства.

Совети од сточарско производство добиле 894 земјоделски стопанства од 26 советодавци, од кои:

* информации на 180 земјоделски стопанства и
* совети на 714 земјоделски стопанства.

***Потпрограма 2:*** Воведување и спроведување на вкрстената сообразност во земјоделските активности кај земјоделски стопанства во руралните средини

Земјоделските производители кои користат средства од мерките согласно Програмата за финансиска поддршка во земјоделството, при своите земјоделски активности треба да исполнат посебни минимални услови за добра земјоделска пракса и заштита на животната средина. За таа цел АПРЗ обезбедува советување и информирање на земјоделски стопанства за вкрстена сообразност.

Советодавни услуги за вкрстена сообразност добиле 858 земјоделски стопанства од 85 советодавци, од кои:

* информации на 298 земјоделски стопанства и
* совети на 560 земјоделски стопанства.

Согласно доставен список од Агенцијата за финансиска поддршка во земјоделството и руралниот развој за неисполнување на условите за Добра земјоделска пракса и Заштита на животна средина извршена едукација на 97 земјоделски стопанства.

***Потпрограма 3:*** Имплементација на систем за е-советодавни услуги и информирање

Системот за електронско советување и информирање е исто така значаен сегмент со кој АПРЗ своите услуги ги обезбедува виртуелно и на далечина.

Информирање по пат на СМС пораки е една од алатките која АПРЗ ја користи за пренесување на значајни информации до земјоделците кои се пријавиле во системот за добивање на ваква услуга. Секоја година во системот за добивање на СМС пораки се евидентира бројот на корисници кои добиваат навремени информации од нивни интерес. Најчесто информациите се однесуваат за објавените јавни повици за користење на финансиска поддршка, одржување на разни едукативни средби и трибини, крајни рокови, исполнување на услови, дополнување на документи и други корисни информации.

Порталот на АПРЗ ([www.agencija.gov.mk](http://www.agencija.gov.mk)), овозможува слободен пристап до пишани и видео материјали за едукација и информирање на земјоделците за технологијата на производство (подготовка на земјата, примена на агротехнички мерки, заштита на производството), активности кои се спроведуваат по бербата, маркетинг и пласман на земјоделски производи. Покрај агро-технички совети, страницата обезбедува и информации за цените на земјоделските производи, најнови вести, временска прогноза и други корисни содржини.

***Потпрограма 4:*** Поддршка во реализација на ЕУ и владините програми (ИПАРД, Програма за финансиска поддршка во земјоделството и руралниот развој)

АПРЗ дава целосна консултантска и техничко-административна услуга во подготовка на апликативни барања за користење на финансиска поддршка за мерките од Програмата за финансиска поддршка во руралниот развој, ИПАРД програмата, јавните повици за закуп на државно земјоделско земјиште, како и сите останати јавни повици кои се објавуваат од страна на МЗШВ и АФПЗРР.

Вкупно советодавни услуги за поддршка во мерките за финансиска поддршка се дадени на 7.447 корисници од кои:

* Обезбедени советодавни услуги за Програмата за рурален развој на 2.394 корисници од кои:
* Информирани 1.570 потенцијални корисници,
* Обезбедена техничко-административна поддршка на 824 апликанти.
* Обезбедени советодавни услуги за ИПАРД на 1.939 корисници:
* Информирани 1.538 потенцијални корисници,
* Обезбедена техничко-административна поддршка на 401 апликанти.
* Обезбедени советодавни услуги за други јавни повици на 3.114 корисници:
* Информирани 1.402 потенцијални корисници,
* Обезбедена техничко-административна поддршка на 1.712 апликанти.

***Потпрограма 5:***Поголема застапеност на родовата рамноправност на жените во руралните средини

* Реализирани 2 информативни средби со опфат на 12 жени.
* Реализирани 2 обуки за едукација на групи жени.

**Програма: ФАДН** (Мрежа на сметководствени податоци од земјоделски стопанства)

Оваа програма се реализира во функција на овозможување на спроведување на годишно истражување за структурата, производството, приходите и расходите кај земјоделските стопанства согласно Законот за воспоставување мрежа за прибирање на сметководствени податоци од земјоделски стопанства.

***Потпрограма 1*:** Обезбедување на соодветни информации за економските параметри од земјоделските стопанства

Согласно Закон, редовно се врши систематско следење и вреднување на производните, економските и финансиските резултати кај земјоделските стопанства, при што се прибираат соодветните сметководствени податоци.

* Прибрани се податоци од 810 земјоделски стопанства, кој број е утврден согласно Годишниот договор со МЗШВ.

***Потпрограма 2:***Обработка на информациите за економските параметри од земјоделските стопанства

Во понатамошната обработка на податоците се врши утврдување и анализа на економските параметри и висината на приходот на земјоделските стопанства и истите се внесуваат во соодветен софтвер.

* На почетокот на 2021 година внесени се податоците прибрани во 2020 година од 774 земјоделски стопанства.

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. [↑](#footnote-ref-4)
5. [↑](#footnote-ref-5)
6. [↑](#footnote-ref-6)
7. [↑](#footnote-ref-7)
8. [↑](#footnote-ref-8)
9. [↑](#footnote-ref-9)